text:
Serengeti Boys, yashoboye gutsindira Congo Brazzaville Dar es Salaam ibitego 3-2 gusa ntiyanyurwa n’umusaruro yakuye muri uyu mukino yabonyemo amahirwe menshi ,ariko bikarangira itahanye intsinzi y’ikinyuranyo cy’igitego kimwe ku busa.
Iyi kipe ishobora kujya mu gikombe cya Afurika mu gihe cyose ishoboye gusezerera Congo, yahise itegura umwiherero ukomeye wo kwitegura umukino wo kwishyura, aho ku ikubitiro yari yifuje kuwukorera muri Madagascar, ariko bikaza kurangira hemejwe ko iyi kipe igomba kwitegurira i Kigali, nk’uko Alfred ushinzwe itangazamakuru mu ishyirahamwe rya ruhago rya Tanzania yabitangaje.
Ati “Abatoza ku ntango bari bifuje ko twajya muri Madagascar, ariko nyuma yo kubiganiraho no kugisha inama twasanze mu Rwanda ari hantu hakwiye ho kwerekeza kuko hegeranye n’aho tuzakinira kandi ntabwo hahenze”.
Mu gitondo cyo kuri uyu wa Kane tariki ya 22/9/2016, ni bwo iyi kipe yageze ku kibuga cy’indege i Kanombe izanye n’abagera kuri 27. Aba, bahise berekeza kuri Kigali View Hotel mu gihe bazajya bitoreza kuri Stade ya Kigali i Nyamirambo.
Ikipe ya gihugu ya Tanzania y’abatarengeje imyaka 17, yaherukaga mu Rwanda mu mwaka wa 2010 ubwo yatsindwaga igitego 1-0 n’abasore barimo bitegura kwakira igikombe cya Afurika cyabereye mu Rwanda mu mwaka wa 2011. Emery Bayisenge, ni we wari watsindiye Amavubi mato kuri Penaliti.
Umukino wo kwishyura hagati ya Serengeti na Congo Brazzaville uzabera muri Congo tariki ya 2/10/2016, aho ikipe izakomeza, izahita ibona itike yo kwerekeza mu gikombe cya Afurika cy’abatarengeje iyo myaka 17, kizabera muri Madagascar hagati y’amatariki ya 2-16 Mata 2017.
Imikino yo kwishyura isoza amajonjora
Tariki ya 1/10/2017
- Cameroon U17 vs Sudan U17(0-1)
- Ivory Coast U17 vs Ghana U17(1-3)
- Comoros U17 vs Angola U17 (0-5)
- Gabon U17 vs Niger U17(0-1)
Tariki 2/10/2016
- Ethiopia U17 vs Mali U17(0-2)
- Congo U17 vs Tanzania U17(2-3)
- Guinea U17 vs Senegal U17(1-0)


c: text/html

text:
IGITERAMO CO GUSENGA KURI IYI SABATO YO KU WA 7 RUSAMA/ Gicurasi
INDIRIMBO ITANGURA
1. Har’irembo ryguruwe Ryatumye mpishurirwa
Umusaraba wa kure Yesu yatangiweho
2. Irembo ryugururiwe Abashak’agakize
ngw’abakire n’abakenye bose barinyuremwo
3. Ncuti komez’utwaran’irembo ricuguruye
Ikorer’umusaraba nibw’uzahabw’ikamba
Icitabirizo:
Mbeg’ineza n’amahoro Vyatumye nugururirwa
Nugururiwe, iman’ihimbazwe!
ISENGESHO:
Mana Data nyen’ikigongwe, kubera maraso y’Umwana wawe Yesu-Kristu yaviriye i Golgota, ndasenga kandi ndagutazira imbere y’abamarayika, ur’Imana iheta ibigirwamana vyose. Numva nshaka gukurikira inzira umwana wawe Yesu-Kristu yatweretse, ndungikira Mpwemu wawe amfashe, andinde icaha n’igisa naco, mw’izina ryera rya Yesu. Amen.
TWICISHE BUGUFI IMBERE Y’UMUREMYI:
Ko mwazutse hamwe na Kristu, rondera ivyiza vyiza vy’ijuru, aho Kristu avyagiye i buryo bwa Data(Abakolosayi 3: 1)
TWIGE IJAMBO RY’IMANA
NDAGOWE INSHOKA Y’ABANDI KANDI YAR’INTIRANO!
Abana b’abahanuzi babwira Elisa bati: »Urabona aho tuba ho hasigaye habaye hato. Turagusavye ngo udukundire tugende gutema ibiti kuri Yorodani, umuntu wese azane igiti, twiyubakire aho tuba ». Arabemerera ati: »Ni mugende »
Umwe muri bo aravuga ati: Ndakwingize emera kujana natwe abasavyi bawe. Aramusubiza ati: »Ego ndaje ». N’uko barajana. Bageze kuri Yorodani batema ibiti. Umwe muri bo agitema igiti inshoka iraroka (irakuka) igwa mu ruzi, arakom’induru (arataka) ati: »Ndagowe, inshoka y’abandi kandi yari intirano! ». Uwo muntu w’Imana aramubaza ati: Iguye he? Arahamwereka. Noneho ahita atema igiti, agiterera mu ruzi inshoka irareremba. Aramubwira ati: Ngiyo yitore! Atuma ukuboko arayitora (2Abami 6:5)
Aya majambo akwiye kutwigisha vyinshi bijanye n’agakiza kabonerwa muri Kristo Yesu. Abo bana b’abahanuzi, basavye Elisa kujana na bo, ariko ntibari bazi ko umugambi wabo uvuye kuri Mpwemu Yera /Mutima Mweranda). Uriya musore yagize ngo arabangura inshoka, inshoka iramijuka, igwa mu ruzi.
Ni mwitegereze neza ukuntu umuhanuzi Elisa atora umuti w’ico kibazo. Mu gihe wa muhungu ariko ararira ngo: Ni muntabare, inshoka y’abandi iragiye!, Elisa yavuze ati: Iyo nshoka yaguye he? Aho yakorokeye niho Elisa yatereye ikindi giti, ya nshoka irareremba.
Ingo tujane muri Edeni turabe ivyahabaye, duce mu bugaragwa (tunyure mu butayu) aho Yesu yageragerejwe na Satani, noneho duhave tugende i Kalvari ariyo Golgota, turabe ukuntu iyi nkuru ya Elisa n’abana b’abahanuzi ari iy’agaciro kanini.
Muri Edeni, abavyeyi bacu ba mbere, Adamu na Heva, babaye inkomoko y’amakuba yose biturutse ku nda, no ku bwibone, kuko bemeye kwumvira Satani. Uwo mugore abonye y’uko ico giti gifite ivyokurya byiza, kandi ko ar’icy’igikundiro, kandi ko ari icyo kwifuriza umuntu kumenya ubwenge, asoroma ku mbuto zaco, arazirya, ahaho n’umugabowe wari kumwe na we arazirya (Bibiliya Yera mu kinyarwanda, Itangiriro 3: 6). Intumwa Paulo avuga ko Yesu ariwe yabaye Adamu wa kabiri, ariko avuga ko hariho ubudasa hagati y’abo bagabo bompi: Umuntu wambere ariwe Adamu yabaye ubugingo buzima, ariko Adamu wa nyuma yabaye umwuka utanga ubugingo (1Abakorinto 15: 45)
Mu gihe uwu Adamu wa kabiri_ni we Yesu_ yageragezwa muri ya misi mirongw’ine, mwibuke ko nawe nyine Satani yatangiye kumugerageresha akaja munda (ibiryo) iti: Niba uri umwana w’Imana, bwira aya mabuye ahinduke imikate (Matayo 4:3) Ico gihe Yesu yarafise inzara koko, ariko arihangana. Aravuga ati: Handitswe ngo: Umuntu ntatungwa n’imikate gusa, ariko atungwa n’ijambo riva mumkanwa k’Imana (Matayo 4:4). Aha niho hananiye Adamu wa mbere. Igiti cari kuba ikitwerekeza ku munezero, kiba ikituyobora mu rupfu. Yesu yavuze ngo: Handitswe ngo. Adamu na Heva bari bakwiye kubwira Satani bati: Uhoraho yatubwiye ngo…
Aho Adamu wa mbere yatsindiwe, niho Adamu wa kabiri yatsindiye, Alleruya!!! Igiti cari cavuyemwo ibuto z’ urupfu, nico cavuyemwo imbuto z’ubugingo ku bizera Kristo yabambwe ku giti. Aravuga ati: Uwushaka kungendanira, niyihebe yikorere umusaraba wiwe ankurikire (Mariko 8: 34). Umusaraba si ca giti mubona ku mashusho , mu mvugo yo muri Mpwemu, n’ukuvuga »kwihangana »
Reka tugaruke kuri ya nshoka yacu! Aho ingorane zaturutse, niho umuntu w’Imana Elisa yatanguriye na none mu kuzitorera umuti. Yavuze ati: Iyo nshoka yaguye he? Arahamwereka. Atema igiti agiterera mu mazi, ya nshoka irareremba.
Kristo nawe yabajije Adamu ati: Urihe? Ninde yakubwiye ko wambaye ubusa? Wariye kuri ca giti nakubujije kurya ho? (Itangiriro 3: 9, 11). Soma neza aya majambo akurikira: Adamu ntiyihanganye yarariye aratsindwa na Satani. Yesu yarihanganye, ntiyariye, aratsinda Shetani.
Aho urugamba rwari rwaratanguriye rero, rugahemura intwari, niho n’iyindi Ntwari yarutanguriye irarunesha!
Mwame mwibuka ko inda ari mbi, ibi vyago biri mw’isi vyose biterwa n’inda no kwibona, kuko Satani yabonye ko ari vyo bishoboye gutsinda abana b’abantu mu rugamba urwarirwo rwose!
Dusabe Yesu ngo aduhe kwihangana! Hariya inshoka yacu yahora itumijukana ikagwa mu ruzi, habe ariho igiti c’umusaraba kiyitugarukanira, kuko n’intirano! N’ukuvugako hariya hose twahora dushika urugamba rwo mu mpwemu( mu mwuka/mu mutima) rukadutsinda, tubashe kuba ariho dutsindira! Erega ubugingo bwacu nabwo bumeze nk’inshoka y’intirano. Mwari mubizi se? Ivyanditswe bivuga ngo: Ivyo numva bakuvuga ko n’ibiki? Nyereka ivyo nakubikije vyose kuko ntuzongera kunkorera! (Luka 16: 2). Icompa mu gihe Uhoraho azoba ariko aradusaba kumwereka ivyo yatubikije, mwebwe mwese musoma iri jambo ry’Imana mukumva iri jwi ryiza rya Yesu ngo: N’uko mugaragu mwiza ukiranuka wakiranutse muri bike none nzakwongera vyinshi. Injira mu munezero wa Shobuja (Matayo 25: 21)
Uhoraho abagirire neza mwese, mw’izina ryera rya Yesu. Amen.
Urashobora gufasha, twandikire tukwereke ico woshobora kudufashamwo: tremblay.francoise@yahoo.fr canke paroissetwihane@yahoo.fr
Umuntu wese atange nk’uko abigabiye mu mutima wiwe, atababaye cank’atagoberewe, kuko Imana ikunda uwutanga anezerewe (2Abakorinto 9: 7)
INDIRIMBO IHERUKA:
1. Ntundengane Mukiza we, wumv’uko nganya
Ah’ugendera mu bandi nanje ntusige
Icitabirizo:
Yesu Mukiza wumv’uko nganya,
ah’ugendera mu bandi, nanje ntusige
2. Nje neger’intebe yawe, mpabw’imbabazi
Ngupfukamiye mbabaye, mpa kukwizera
3.Nta wundi nokwizigira ni wewe nshaka
Mvur’ibikomere vyanje umbabarire
4. Ur’isoko y,amahoro nyen’ubugingo
Singir’uwundi nambaza atari wewe
ISENGESHO RIHERUKA:
Mwami, nyuhagiza amaraso yawe waviriye ku musaraba kubera ivyaha vyanje. Mpa n’umutima wo kubiheba rwose. Amen.
Vous pouvez laisser une réponse.

robotstxt: allowed

filter: keep


text:
Perezida Paul Kagame na mugenzi we wa Tanzania, John Pombe Magufuli, kuri iki Cyumweru bemeranyije gutangira kubaka umuhanda wa gari ya moshi Isaka-Kigali.
Abakuru b’ibihugu byombi bemeranyije kuri uyu mushinga uremereye mu ruzinduko rw’umunsi umwe Perezida Kagame yagiriye muri Tanzania.
Uyu muhanda uzaba ureshya na kilometero 4000 uzubakwa ku bufatanye bw’u Rwanda na Tanzania, ugomba gutangira kubakwa muri uyu mwaka nk’uko The Citezen yabitangaje.
Nyuma y’ibiganiro by’abakuru b’ibihugu, Perezida Magufuli yabwiye abanyamakuru ati « Turashaka ko Abaminisitiri b’Ububanyi n’Amahanga b’ibihugu byombi bahura muri iki cyumweru bakavugana uburyo amafaranga azawubakwa azatangwa. Turashaka ko imirimo yo kubaka ihita itangira kuko inyigo zose zarangiye. »
U Rwanda na Tanzania byiteguye kuba bakwaka inguzanyo mu kwihutisha iyubakwa ry’uwo muhanda, hakazashingwa ibuye ry’ifatizo muri uyu mwaka.
Tanzania yari yaratangiye kubaka uwo muhanda mu byiciro bibiri, Dar es Salaam-Morogoro (330Km) na Morogoro- Makutupora (426 Km).
Perezida Kagame yashimye Perezida wa Tanzania wamushyigikiye gutorerwa kuyobora AU, imirimo azatangira mu mpera za Mutarama 2018.
Yagize ati « Nishimiye gukorana na Perezida Magufuli n’abandi b’ibihugu bya Afurika. Bampaye izi nshingano biteguye no kumfasha kuzisohoza. »
Umuhanda wa gari ya moshi ni kimwe mu bikorwaremezo by’ingenzi u Rwanda rudakora ku nyanja rukeneye mu kwihutisha ubucururi. Icyambu cya Dar es Salaam kinyuzwaho 70% by’imizigo iza cyangwa iva mu Rwanda.


text:
Congo: imirwano yubuye hagati y’ingabo za Congo na M23
Imirwano ikomeye cyane yahuje kuri uyu munsi wose wo ku wa kane tariki ya 5 Nyakanga 2012 ingabo za Congo (FARDC) n’inyeshyamba za M23 muri Territoire ya Rutchuru muri Kivu y’amajyaruguru. Uduce twa Tchengerero na Jomba ndetse n’umusozi wa Bugusa, muri 7 km uvuye i Bunagana, ku mupaka wa Uganda. Hose haba haguye mu maboko y’inyeshyamba za M23 nk’uko bitangazwa n’abantu batandukanye bari muri ako karere. Ibihumbi by’abaturage byahunze ako gace byerekeza mu gihugu baturanye cya Uganda.
Ingabo za Congo (FARDC) zagabye ibitero ku birindiro by’inyeshyamba za M23 ahagana mu ma saa kenda z’ijoro. Imirwano yakomezaga kugeza nyuma ya saa sita, nk’uko amakuru ava i Rutchuru abivuga. Iyo mirwano yaberaga mu duce twa Tchengerero, Jomba n’umusozi wa Bugusa, utwo duce tukaba twaguye mu maboko y’inyeshyamba za M23 guhera muri icyi gitondo cyo ku wa kane.
Umukuru w’ingabo za Congo (FARDC) muri ako gace aravuga ko ingabo ayoboye zirimo kugerageza gusubirana utwo duce. Nk’uko byagaragaye ngo ingabo za Congo zakoresheje za kajugujugu z’intambara n’imbunda zikomeye mu kubuza inyeshyamba kugera mu tundi duce tutari turimo imirwano. Muri ako gace ka Jomba niho hakomoka Gen Laurent Nkunda wahoze ategeka inyeshyamba za CNDP.
Mu minsi ishize icyegeranyo cy’impuguke z’umuryango w’abibumbye ndetse n’inyandiko yakurikiye icyo cyegeranyo byareze bamwe mu bayobozi bakuru b’igisirikare cy’u Rwanda barimo Ministre w’Ingabo Gen James Kabarebe n’umugaba mukuru w’Ingabo Lt Gen Kayonga, gufasha inyeshyamba za M23 mu kuziha intwaro, abasirikare, amasasi n’ibindi bikoresho ndetse no kuzireka zigakoresha ubutaka bw’u Rwanda. Izo nyeshyamba ziyobowe na Gen Bosco Ntaganda akaba ashakishwa n’urukiko Mpuzamahanga Mpanabyaha CPI/ICC.
Marc Matabaro
Rwiza News
IBURA RYA SGT NSABAGASANI RIKOMEJE KUBA AMAYOBERA
Amakuru agera ku kinyamakuru inyabutatu.com kandi yizewe aremeza ko umuhanuzi Sgt Nsabagasani Dominique yashimuswe na maneko za perezida Paul Kagame zikorera I Kampala k’umugoroba wo kw’itariki 30/06/2012, kugeza magingo aya akaba ataraboneka.
Amakuru akomeza avuga ko ngo mu gitondo cyo kuwagatandatu tariki 30/06/2012 nibwo Pasteur Maso Rwizihiza John uyobora urusengero rwitwa « ISOKO IBOHORA » ruherereye aho bita mu Gisenyi ho muri Rubaga Division mu mujyi wa Kampala, yaterephonnye Umuhanuzi Sgt Nsabagasani Dominique amubwira ko amusanga ku rusengero ko kandi hari abantu bashaka kumuha amafaranga yo kumufasha.
Sgt Nsabagasani Dominique amusubiza ko ngo afite akazi kenshi ashobora kutaboneka cyangwa akaboneka atinze, Pasteur Maso Rwizihiza John akomeza amuhata ko agomba kureka ibyo akora agahita amusanga ku rusengero ndetse abwira Sgt Nsabagasani Dominique ko afite ubukwe ku rusengero, ngo kandi abenda kumufasha ni abitabiriye ubukwe bemereye Pasteur Maso ko bashaka gufasha Umuhanuzi Sgt Nsabagasani Dominique.
Mu masaa cyenda ya ni mugoroba yo kw’italiki 30/06/2012 nibwo Sgt Nsabagasani Dominique yabwiye Umugore we n’inshuti ze eshatu ko agiye ku rusengero rwa Pasteur Maso Rwizihiza John ngo aramuhamagaye kugirango amutere inkunga. Bigeze mu ma saa kumi n’ebyiri za nimugoroba nibwo inshuti za Sgt Nsabagasani Dominique yari yabwiye ko agiye kwa Pasteur Maso Rwizihiza John zamuterephonnye kugirango zimubaze uko urugendo rwagenze, zisanga telephone ye itariho.
Bukeye mu gitondo cyo ku italiki ya 01/07/2012 nibwo Umugore wa Sgt Nsabagasani Dominique yabwiye inshuti z’umugabo we ko ataraye agarutse mu rugo. Amakuru akomeza avuga ko inshuti za Sgt Nsabagasani zahise zijyana n’umugore we ku Rusengero rwa Pasteur Maso Rwizihiza John kubaza niba yarabonanye na Sgt Nsabagasani Dominique, icyabatangaje ni ukuntu Pasteur Maso Rwizihiza John yababwiye ko atigeze aterephona Sgt Nsabagasani ku italiki ya 30/06/2012, ko ngo atigeze anabonana nawe. Uyu Pasteur Maso akaba yaragaragayeho igihunga cyinshi n’ubwoba bwinshi igihe yasubizaga ibibazo yabazwaga kuri Sgt Nsabagasani Dominique.
Inshuti za Sgt Nsabagasani Dominique hamwe n’umugore we bahise batanga ikirego kuri police station yaho bita Old Kampala, babaha aba police babiri bo kujya gufata Pasteur Maso Rwizihiza John kugirango aze yisobanure. Baterephonnye ku rusengero kugira ngo bamenye ko ariho akiri, bababwiye ko Pasteur Maso yahise asezera ku ntama ze bakimara kuhava. Byatumye abapolice bajya gushakira Pasteur Maso Rwizihiza John iwe mu rugo aho bita Makindye ho muri Kampala.
Bageze kwa Pasteur Maso mu rugo basanga naho adahari, kandi yakuyeho amatelefone ye yose. Inshuti za Sgt Nsabagasani zari kumwe n’abapolice zabajije umuhungu n’umugore wa Pasteur Maso niba Sgt Nsabagasani Dominique yarabonanye na Pasteur Maso Rwizihiza John taliki 30/06/2012, basubiza ko Sgt Nsabagasani yabonanye na Pasteur Maso Rwizihiza ku mugoroba wo ku wa gatandatu taliki 30/06/2012, ngo ni Pasteur wari wamutumyeho.
Inshuti za Sgt Nsabagasani zahise zisaba umugore we indi telephone Pasteur Maso yaba arimo gukoresha kuko izindi yari yamaze kuzikuraho, ahita abaha indi telephone yo bashoboye kumubonaho, bamubwiye ko bifuza kubonana nawe , Pasteur Maso Rwizihiza John yahise abasubiza ko yagiye mu rugendo rwa kure ataribuboneke, ngo nagaruka azabahamagara. Amakuru akomeza avuga ko ngo umugore we n’umuhungu we baguye mu kantu bumvise ko Pasteur Maso yagiye mu ruzinduko atababwiye nta n’imyenda yo kwambara yagiye ajyanye.
Amakuru avuga ko ngo inshuti za Sgt Nsabagasani Dominique zabanje kujya mu bitaro bikuru byitwa Murago Hospital kugirango barebe ko wenda yaba yaguye ku mpanuka, bageze mu cyumba cyakira abaguye ku mpanuka basanga Sgt Nsabagasani Dominique atahabarizwa, bajya no kureba aho bashyira imirambo ngo barebe ko yaba yishwe, basanga mu mirambo 8 ihari ntawa Sgt Nsabagasani Dominique uhari.
Tubibutse ko perezida Paul Kagame akomeje kwongera ba maneko benshi mu gihugu cya Uganda no mu bindi bihugu mu rwego rwo gukomeza guhitana abatavugarumwe nawe bamuhunze.
Nyuma yaho ba maneko ba perezida Paul Kagame biciye umunyamakuru w’ikinyamakuru www.inyenyerinews.org witwaga Charles Ingabire barasiye i Kmpala muri Uganda, noneho bakurikijeho umuhanuzi Sgt Nsabagasani Dominique waburiwe irengero, uyu Sgt Nsabagasani ari mu bantu bahigwaga cyane na leta ya Perezida Paul Kagame, mubyo yaziraga hakaba harimo ubuhanuzi we ubwe yahanuriye perezida w’u Rwanda Paul Kagame, bwamubwiraga uko ingoma ye igiye guhirima, n’ukuntu azicwa n’inshuti ye yizera cyane.
Yanamuhanuriye ukuntu nyuma y’ihirima ry’ingoma ye Umwami w’u Rwanda Kigeli V Ndahindurwa azataha. Bimwe mu byababaje Perezida Paul Kagame ngo ni uko ubuhanuzi bwa Sgt Nsabagasani Dominique bwatangarijwe isi yose hakoreshejwe itangazamakuru cyane cyane iryo kuri internet.
http://inyabutatu.com/index.php?option=com_k2&view=item&id=225:perezida-paul-kagame-yahitanye-umuhanuzi-sgt-nsabagasani-dominique-wamuhungiye-i-kampala-muri-uganda
Source:Kayiranga Anserme, www.inyabutatu.com
Umukobwa wa Col Karegeya afungiwe muri Uganda!
Amakuru agera ku Umuvugizi aturuka ahantu hizewe, yemeza ko umukobwa wa Col Karegeya ari we Portia Karegeya aherutse kwamburwa impampuro z’inzira akimara kugera ku kibuga cy’indege i Entebbe muri Uganda. Ibi bikaba byarabaye nyuma y’aho inzego z’ubutasi za perezida Kagame zimenyeye ko uwo mwana wa Col Karegeya yagombaga kugana i Kampala agiye gusura nyirakuru utuye muri icyo gihugu.
Amakuru akomeje kutugeraho yemeza ko perezida Kagame yitabaje umunyamakuru ukorana hafi nawe , ari we Mwenda Andrew, nawe akoresha bamwe mu banyembaraga b’icyo gihugu kugirango bake umukobwa wa Col Karegeya impapuro z’inzira yari yakoresheje, ari yo passport y’u Rwanda.
Nyuma y’aho Portia Karegeya yakiwe impapuro z’inzira z’u Rwanda, yasabye izindi mpapuro z’inzira zo muri Uganda, dore ko ariho yavukiye kandi na nyirakuru akaba ariho atuye, anahabwa n’indi visa yo muri Afurika y’epfo, ariko ageze na none ku kibuga cy’indege i Entebbe aza kuzamburwa, n’ubwo yari yujuje ibisabwa kugirango ahabwe izo mpapuro z’inzira, hari bamwe mu bayobozi ba Uganda bari batanze amabwiriza ko uwo mukobwa wa Col Karegeya yamburwa impapuro z’inzira kubera ko ise abangamiye bikomeye ubutegetsi bwa perezida Kagame.
Umuvugizi wavuganye na bamwe mu bashinzwe inzego z’ubutasi za Uganda utashatse ko dushyira ahagaragara amazina yabo, badutangariza ko ari byo koko ko uwo mukobwa wa Col Karegeya yambuwe ibyangombwa by’inzira ku mabwiriza ya bamwe muri bagenzi babo bakoreshwa Mwenda hamwe na perezida Kagame.
Twifuje kuvugana, yaba na bwana Namara, umwe mu bashinzwe abinjira n’abasohoka muri Uganda cyangwa Gen Kareh Kayihura, umuyobozi wa polisi ya Uganda, kugirango bagire icyo badutangariza ku bijyanye n’iyamburwa ry’impapuro ku mukobwa wa Col Karegeya, ariko ntibyadukundira.
Source: JB Gasasira, Umuvugizi


text:
Reta y'Uburundi, amashengero n'amashirahamwe yigenga bamenyesha ko bagiye gushira inguvu hamwe mu gutorera umuti ikibazo c'abana bo mw'ibarabara.
Mu Burundi abana bo mw’ibarabara baharurwa mu bihumbi bitatu birenga nk’uko amatohoza yakozwe avyerekana.
Ahari benshi gusumba ahandi ni mu gisagra ca Bujumbura, ku mugwa mukuru w’intara ya Gitega hagati na hagati no ku mugwa mukuru wa Ngozi mu buraruko.
Urwo runani rwo kubasubiza mu miryango rwifuza ko mu myaka itatu iri imbere ata mwana yoba akirangwa mw’ibarabara.
Inkuru iramvuye, twumvirize umumenyeshamakuru w’Ijwi ry’Amerika m’Uburundi, Eloge Willy Kaneza.


text:
KU MUGOROBA URONGORA UYO MUNSI MUKURU
IGISOMWA CA MBERE
Ivyo dusoma mu gitabu c’Umuhanuzi Yeremiya (1, 4-10)
Imbere y’uko usamwa mu nda y’uwakwibarutse, nari ndakuzi
Mu gihe c’umwami Yosiyasi, Umukama yambwiye aya majambo ati : “Imbere y’uko usamwa mu mbanyi y’uwakwibarutse, nari ndakuzi ; utaranavuka, nakugeneye kuba umuhanuzi mu bihugu.”Nanje ngira nti : “None ga Mukama Mana, ko ntazi kuvuga, nkiri umwana!”
Umukama asubizayo ati : “Nturuhe uvuga ngo uri umwana, genda ariho ku bo nkurungitseko, ubabwire ivyo ngutumye vyose. Ntubatinye, turi kumwe, ndaguhagarikiye ; ng’iryo ijambo ry’Umukama.”
N’uko rero ankora ku munwa, ati : “Aho rero ngushizemwo amajambo yanje. Menya ko uyu munsi ngushinze ibihugu n’intara z’abami, ngo urandure, usenyure, usambure, uheze wubake kandi uteragire.”
IZABURI 70 (71) 1-2, 3-4b, 5-6ab, 15ab
Icit : Warantoye urantonesha ntaranavuka!
Mukama, ni Wewe mpungirako,
sinzokwigera nteterwa ;
unkize kubw’ubutungane bwawe, undokore,
ntega ugutwi kandi unkize.
Umbere ikinja ritayegayega,
umbere n’uruzitiro rutamenwa ;wigishije inama yo kunkiza :
na none uri ikinja, uri inkinzo yanje.
Mana yanje, n’unkure mu minwe y’umubisha.
Erega, Mukama, ni Wewe nizigiye,
ni Wewe nishimiye nkiri muto.
Nakwishimiye nkiri mu mbanyi ya mama,
warantoye, urantonesha ntaranavuka.
Mpoza mu kanwa ubutungane bwawe,
ku munsi wose mvuga ko uzi gukiza.
Ewe Mana yanje, wanyigishije nkiri muto,
gushika n’ubu mvuga ivyiza wagize.
IGISOMWA CA KABIRI
Ivyo dusoma mw’Ikete rya mbere ry’Umutumwa Petero (1, 8-12)
Ubwo bukiriro abahanuzi bamye baburondera kandi bakabutohoza
Ncuti zanje,
Uyo Yezu, muramukunda n’aho mutigeze mumubona, kandi n’ubu n’aho mutaramubona muramwemera, mukanezerwa akanyamuneza katavugwa kandi kuzuye ubuninahazwa, kuko muzi neza ko muzoshikira iherezo ry’ukwemera kwanyu, ari ryo bukiriro bw’imitima.
Ubwo bukiriro abahanuzi bamye baburondera kandi bakabutohoza, baraheza baratuburira ingabirano muzoshikirizwa. Bahora babitohoza ngo bamenye igihe n’ibimenyetso babwiwe na Mutima wa Kristu yari muri bo, aho yababurira amagorwa Kristu azobona n’ubuninahazwa buzoyakurikira.
Niho bahishurirwa ko bitazoshika bakiriho, ariko vyagenewe mwebwe. None ubutigu bwageze, kandi mubimenyeshejwe n’ababashikirije Inkuru Nziza bohejwe na Mutima Mweranda yarungitswe ava mw’ijuru.
INKURU NZIZA
Aleluya, aleluya
Uwo yaje ameze nk’icabona kivugira Umuco,
ngo ategurire Imana ingabo ziyinogeye.
Aleluya.
Ivyo dusoma mu Nkuru Nziza ya Yezu Kristu nk’uko yashikirijwe na Luka (1, 5-17)
Umukenyezi wawe azokuvyarira umuhungu, uzomwita Yohani
Ku ngoma ya Herodi umwami w’Ubuyudeha, hari umusaserdoti yitwa Zakariya, wo mu muryango wa Abiya, umukenyezi wiwe yamuka kuri Aroni yitwa Elizabeti. Bose bari intungane mu maso y’Imana, bari intahinyuka mu gukora amabwirizwa n’amategeko yose y’Umukama. Mugabo, nta kana bari bafise, kuko Elizabeti yari ingumba, kandi bompi bari bageze mu zabukuru.
Uwo munsi rero, hari haramukiwe umusaserdoti wo mu muryango wiwe ; Zakariya aragenwa ngo arangure ibanga ry’ubusaserdoti mu ngoro y’Imana, aja kwosa isenga nk’uko bitegetswe. Ishengero ryose ryari rikikije hanze ryariko rirasenga mu gihe c’ukwosa isenga. Umumalayika w’Umukama rero aramubonekera, ahagaze iburyo bw’altari y’isenga. Zakariya ngo amubone, arajumarara, ubwoba buramutekera!
Nya mumalayika yamara amubwira ati : “Humura, warasavye urumvirwa : umukenyezi wawe azokwibarukira umuhungu, uzomwita Yohani. Azogutera ubuhirwe n’akanyamuneza, kandi ivuka ryiwe rizohimbara benshi. Nkako nyene, azoba mukuru imbere y’Imana. Nta citwa inzoga n’ikiboreza azogeza ku munwa, azokwuzuzwa Mutima Mweranda kuva akiri mu nda ya nyina, kandi azogarura Abanyisraeli benshi bayoboke Umukama Imana yabo. Ni we nyene azomuza imbere afise umutima n’ububasha vya Eliya, agarure abavyeyi berekeze umutima ku bana babo, ibigaba na vyo bigarure agatima, bikurikize ubwitonzi bw’intungane, ategurire artyo Umukama ingabo zimunogera.”
KURI UWO MUNSI MUKURU NYENE
IGISOMWA CA MBERE
Ivyo dusoma mu gitabu c’Umuhanuzi Izaya (49, 1-6)
Ngiye kukugira umuco w’intara zose
Mazinga, nimunyumvirize! Mwebwe ba kavantara, nimutege amatwi! Umukama yampamagaye nkiri mu mbanyi ya mama, ntaravuka yampamagaye mw’izina. Yampaye ururimi rukarishe nk’inkota, yampishije mu gitutu c’ukuboko kwiwe ; yarangize umwampi usongoye, yaranyegeje mu mutana wiwe.
Yambwiye ati : “Uri umusavyi wanje, muri wewe nzoronka ubuninahazwa.”Nanje nibwiye nti : “Naruhiye ubusa, nakoreye nyaringa, navunye amaboko.”
Ariko rero, Umukama arabona ko ndi mu kuri, impera yanje iri mu minwe y’Imana yanje. Ubu hoho Umukama yaravuze, We yandemye mu nda ya mama, ngo ndamubere umusavyi, ndamugarukanire Yakobo, nshwabure Israyeli.
Ego cane, ndi n’agaciro mu maso y’Umukama, Imana yanje ni Yo magara yanje. Yaravuze iti : “Kumbera umusavyi avyura imiryango ya Yakobo, akagarura bene Israeli barokotse, vyonyene ntibikwiye. Ndakugize umuco w’intara, kugira ngo urukiza rwanje rushike ku mpera z’isi.”
IZABURI 138 (139) 13-14ab, 14c-15
Icit : Ndagukengurukiye, Mana yanje,
kuko wangize agatangaza.
Mukama, uranyitegereza kandi uranzi,
ndicara ukabimenya, nahaguruka ukabimenya ;
akari mu mutima wanje ukamenya ukiri kure,
ngendagenda canke ndyamye, umpozako ijisho.
Ni Wewe wampaye amagara,
ni Wewe wandemye mu mbanyi ya mama ;
warangize agatangaza, ndabigukengurukiye :
ibikorwa vyawe ni agahore.
Na wo umutima wanje ni Wewe wowumenya neza,
umubiri wanje ntiwari uwuyobewe ;
aho wampingura nari mu ngoma yawe,
mu gihe nari nkiri utwondo tw’ivu.
IGISOMWA CA KABIRI
Ivyo dusoma mu gitabu c’Ibikorwa vy’Abatumwa (13, 22-26)
Kristu ataraza, Yohani ni we yamuteguriye inzira
Umusi umwe, mw’isinagoga ya Antiyokiya ya Pisidiya, Pawulo yabariye Abayahudi ati : “Umukama yaritoreye Dawudi ngo amwimike, ni We yavuze muri aya majambo ngo : Naritoreye Dawudi mwene Yese, umuntu anshika ku mutima, azorangura ivyo nshaka vyose.
Nk’uko yari yarabiraganye, mu ruvyaro rwiwe ni ho Imana yatoye Yezu, ngo abe Umukiza w’Israeli. Ataraza, Yohani ni we yamuteguriye inzira, mu kwigisha igihugu cose c’Israeli ibatisimu y’ukwigaya.Igihe yari mu kurangura ivyo yatumwe, Yohani yavuze ati : Jewe sindi uwo mwiyumvira, haza kuza uwo ntakwiye guhambururira imizana y’inkweto.
Bana ba mama, mwebwe bana bo mu muryango wa Ibrahimu namwe mwubaha Imana, ni mwebwe iryo jambo ry’ubukiriro ryarungikiwe.”
INKURU NZIZA
Aleluya, aleluya
None rero, mwana, uzokwitwa umuhanuzi w’Uwo mw’ijuru,
kuko uzoja imbere y’Umukama, umutegurire amayira.
Aleluya.
Ivyo dusoma mu Nkuru Nziza ya Yezu Kristu nk’uko yashikirijwe na Luka (1, 57-66. 80)
Yohani, ni ryo zina ryiwe
Elizabeti ageze kuvyara, yibarutse umwana w’umuhungu. Ababanyi n’incuti ngo bumve ingene Umukama yamugiriye ikigongwe, baranezerwa hamwe na we.
Ku musi ugira umunani, baraza kugenyera umwana, kandi bashaka kumwita Zakariya, izina rya se. Nyina yamara arababwira ati : « Haba namba : azokwitwa Yohani. » Baramubwira bati : « Ko ata n’umwe mu muryango yitwa iryo zina ! » Bayira rero amaboko se, bamubaza uko ashaka ko bomwita. Na we abaka akabaho, yandika ati : « Yohani, ni ryo zina ryiwe. » Bose baratangara.
Buno nyene umunwa wiwe uruguruka, ururimi ruragoboroka, aravuga aninahaza Imana. Ababanyi bose bagira ubwoba, iyo nkuru ica ikwira mu misozi yose y’Ubuyudeha. Abavyumvise bose babishingura mu muzirikanyi, bavuga bati : « Mbega uyu mwana azovamwo iki ? » Nkako rero, Umukama yari yamushizeko iminwe.
Nya mwana na we arakura, akurana ubwenge, hanyuma yibera mu gahinga gushika umunsi w’imenyekana ryiwe imbere y’Israeli.


text:
Kuri uyu wa kabiri tariki ya 19 Ukuboza 2017 Igipolisi cya Zambia cyahagaritse umugambi wo gukoresha Abashinwa umunani mu rwego rw’igipolisi.Ni nyuma yaho abaturage b’iki gihugu bamaganye iki cyemezo bagaragaza ko babangamiwe n’ibigiye gukorwa na Guverinoma yabo.
Ni ingingo yizweho mu masha 24 aho abapolisi bashyikirijwe ibyangombwa mu birori byabereye mu murwa mukuru I Lusaka.Bamwe mu banye-Zambia bavuga ko bitumvikana ukuntu abashinwa (abanyamahanga) bakoreshwa mu nzego z’umutekano.
Iyi ngingo kandi yaje isanga indi yari yafashwe mu ntangiriro z’uyu mwaka w’2017 yihanizaga igipolisi cya Zambia gukorana n’abanyamahanga mu gucunga umutekano.
Mu itangazo, umuvugizi w’igipolisi Madamu Esther Mwata-Katongo, yavuze ko umukuru w’igipolisi Kakoma Kanganja yahagaritse igena ry’abo bashinwa bitewe nuko abanyagihugu babyamaganye.
Yakomeje agira ati "Abaturage bakwiye kumenya ko igena ry’abo bapolisi ritari riciye ukubiri n’amategeko ariko ko ryari mu ngingo zigenga iby’igipolisi cya Zambia (Zambia Police Reserve Act)”.


text:
Uwahoze ari umutoza w’ikipe ya Rayon Sports ndetse wayifashije gutwara igikombe cya shampiyona umwaka ushize Masudi irambona Djuma na kapiteni w’ikipe y’igihugu Amavubi Niyonzima bafashije Simba SC gutwara igikombe cya shampiyona yari imaze imyaka 6 itazi.
Nyuma yaho ikipe ya Yanga itsinzwe na Tanzania Prisons ibitego 2-0 mu mukino wa shampiyona,Simba SC yahise yegukana igikombe cya shampiyona ku nshuro ya 19, ndetse aba bagabo bombi bazwi mu Rwanda bafatanya n’abafana kwishimira iki gikombe mu mwaka wabo wa mbere bageze muri iyi kipe.
Byari ibirori bikomeye ku bakunzi ba Simba SC izacakirana na Singida kuri iki cyumweru,izashyikirizwa shampiyona ku wa Gatandatu w’icyumweru gitaha, kuri Uwanja wa Taifa ubwo bazaba bakira ikipe ya Kagera Sugar.
Simba SC ihise ikatisha itike yo kwerekeza mu mikino ya CAF Champions League y’umwaka utaha,mu gihe Young A fricans yo itazitabira imikino nyafurika kuko itabashije kwitwara neza mu mikino y’igikombe cy’igihugu kigomba kuzegukanwa n’ikipe izatsinda hagati ya Singida na Mtibwa ku mukino wa nyuma,izacyegukana akaba ariyo izahagararira Tanzania muri CAF Confederations Cup.


text:
IGISOMWA CA MBERE
Ivyo dusoma mu gitabu c’Umuhanuzi Izaya : 66, 18-21
Imana ni Umukama w’ibihugu vyose
Ng’iri iriyazwe n’Umukama :
« Nzokoranya abantu bava mu ntara zose bakavuga indimi zose ; bazoheza babone ubuninahazwa bwanje. Nzoshira ikimenyetso muri bo, kandi bamwe bamwe bo mu bavuye muri bo nzobarungika mu ntara za kure no mu mazinga ya kure nyene, aho batarumva ivyo bayaga kuri jewe kandi aho batarabona ubuninahazwa bwanje. Izo ntumwa z’igihugu canje zizomenyesha ubuninahazwa banje muri ivyo bihugu. Maze muri za ntara za kure bazogarukana benewanyu bose, babere Umukama ishikanwa rizima, bazoza bagendera ku mafarasi, ku bitwazi, ku nderuzo no ku ngamiya, bashike ku musozi wanje mweranda, i Yeruzalemu, bamere nk’abana b’Israeli bahora bahereza amashikanwa mu nzavya nyeranda mu ngoro y’Umukama. Mbere, muri bo nyene, nzokwitorera abasaserdoti n’abaleviti.» Uko niko Umukama agize.
Izaburi 116 (117), 1.2
Icit : Kwire isi yose, mushikirize Inkuru Nziza ikiremwa cose !
Ntara zose, nimuninahaze Umukama,
bihugu vyose, nimumushemeze !
Kuko ubuntu bwiwe bwabaye akayazwe mu bantu,
none na ryo iteka ryiwe ryamaho imyaka yose.
IGISOMWA CA KABIRI
Ivyo dusoma mw’ikete ryandikiwe Abahebreyi : 12, 5-7. 11-13
Imana ni umuvyeyi ahanura kivyeyi
Ncuti zanje,ntimwibagire za mpanuro Umukama yabahaye nk’uko umuvyeyi ahanura abana biwe, ngo : Mwananje ntiwibagire igihano c’Umukama, kandi ntiwihebure niyagukebura ; kuko uwo Umukama akunda ari we ahana, agakebura uwo wese abona ko ari umwana wiwe.
Ayo murinda ni yo ndero Imana ibaha. Imana ibafata nk’abana bayo ; none, hari umwana atigera ahanwa na se ? Niko, igihano cose, mu gihe duhanwa, ntikimeze nk’ikitunezereza, gituma mbere tubabara ; ariko, hanyuma abo cacishije ubwenge, kiraheza kikabazanira amahoro n’ubutungane. Ni uko rero, nimugorore amaboko n’amaguru aregarega ; nimugororere inzira ibirenge vyanyu, kugira ngo uwucumbagira ntavunike, ariko abone gukira.
INKURU NZIZA
Alleluya, alleluya.
Umukama yavuze ati : « Jewe ndi Inzira, n’Ukuri, n’Ubuzima, ntawuja kwa Data, atanciyeko. »
Alleluya.
Ivyo dusoma mu Nkuru Nziza ya Yezu Kristu nk’uko yashikirijwe na Luka (13, 22-30)
Bazova mu buseruko no mu burengero, baze kwicara ku meza mu Bwami bw’Imana
Mu kuja i Yeruzalemu, Yezu yaza araca mu bisagara no mu mihana, agenda arigisha.
Sinzi uwamubajije ati : « Mukama, ubwo hazokira bakeyi gusa ?» Na we arababarira ati : « Nimwihate ngo mushobore kwinjirira mu muryango upfunganye ; ndababwiye yuko benshi bazoshaka kwinjira ariko ntibabishobore. Nyen’urugo niyamara kwinjira n’ukwugara, namwe mwagumye hanze, muzokwishinga kudodora ku muryango, mumubwira muti : ‘Mukama, twugururire.’ Na we azobishura ati : ‘Sinzi iyo muturuka.’ Namwe muzoca mwitanganiza muti : ‘Twahora dusangira indya n’inzoga, kandi wahora wigishiriza ku nama iwacu.’ Azobasubiza ati : ‘Je ndabibabwiye, sinzi iyo muvuye ; mve iruhande mwebwe nkozi z’ikibi mwese.’ Aho niho hazoba abarira n’abaryanya imisaya, aho muzobonera Ibrahimu na Izahaki na Yakobo n’abahanuzi bose mu Bwami bw’Imana, namwe mutabwe hanze. Kandi hazoza abava mu buseruko no mu burengero, mu bumanuko no mu buraruko, baze kwicara ku meza mu Bwami bw’Imana. Ni uko rero, hari abahora ari abanyuma bazoba abambere, n’abandi bahora ari abambere bazoba abanyuma.»


text:
Abantu basaga 100 ni bo bamaze kubarurwa nk’abaguye mu gitero cy’indege, cyagabwe n’ingabo z’Amerika, ku mutwe wa Leta ya Kisilamu mu gace ka Raqqa muri Siriya. Iyi mirwano imaze amasaha 48 gusa.
Nk'uko bitangazwa n’indorerezi y’umuryango wita ku burenganzira bwa muntu, abantu 42 barimo abana 19 bishwe ku munsi wa mbere w’iyi mirwano. Aba baguye mu gitero cyagabwe ku mazu asanzwe acumbikira imiryango.
Kugeza ubu uyu ni wo mubare munini w’abasivili baguye muri iyi mirwano kuva mu kwezi kwa gatandatu. Kuva muri uku kwezi, izi ngabo ziyobowe n’abanyamerika zatangiye ubukangurambaga no gusobanurira abatuye mu mujyi wa Raqqa kwitandukanya n’uyu mutwe w’iterabwoba


text:
Mu gihe Polisi y’u Rwanda ndetse n’izindi nzego za Leta bakomeje urugamba rwo kurwanya ruswa n’ibisigisigi byayo ndetse tukaba tukiri mu cyumweru cy’ubukangurambaga burwanya ruswa bwatangiye ku italiki ya mbere Ukuboza kikaba kizarangira ku italiki 9 y’uku kwezi, hari bamwe mu baturage batarumva ko ruswa itemewe mu Rwanda ndetse ihanwa n’amategeko kuko , ku itariki ya 4 Ukuboza , Polisi ikorera mu karere ka Gasabo yafashe abagabo 2 , undi umwe afatirwa muri Rubavu, bose bakekwaho guha abapolisi ruswa.
Abafashwe ni Ntirenganya Elie w’imyaka 31 y’amavuko ari kumwe na Ngiruwonsanga Jeremie w’imyaka 30 bafatiwe ku kigo gipima ubuziranenge bw’imodoka(controle technique) ubwo bageragezaga guha ruswa y’amafaranga 15,000 abapolisi bahakorera ngo babone icyemezo cy’uko imodoka zabo zasuzumwe kandi bikagenda neza mu gihe hari ibyo zitari zitujuje; ubu bakaba bafungiye kuri sitasiyo ya Polisi ya Remera.
Undi wafashwe ni Nsanzingoma Jean Pierre w’imyaka 35 ,wafatiwe mu murenge wa Gisenyi mu karere ka Rubavu , ubwo yashakaga gutanga amafaranga 9,000 ngo bamureke nyuma yo gusanga nta ruhushya rwo gutwara ibintu(autorisation de transport) ,imodoka Fuso RAC 077J yari atwaye ifite ubu akaba afungiye kuri sitasiyo ya Gisenyi.
- Umuvugizi wa Polisi , ishami rishinzwe umutekano wo mu muhanda, CIP Emmanuel Kabanda
Kuri ibi bikorwa byombi, umuvugizi wa Polisi , ishami rishinzwe umutekano wo mu muhanda, CIP Emmanuel Kabanda , yavuze biri mu murongo uhuriweho na Polisi y’u Rwanda n’izindi inzego za Leta zishinzwe kurwanya ruswa zihaye mu rwego rwo kwereka Abaturarwanda ko ruswa hari aho igitangwa, ko kuyirwanya bikorwa, kandi ko ari icyaha gihanwa n’amategeko.
Yagize ati :“ Kurwanya ruswa ni gahunda inzego zose za leta zihuriyeho ari nayo mpamvu natwe twibanze ku gukurikirana abagifite uwo muco, baba abayitanga cyangwa abayakira. Turashaka ko abashoferi naba nyir’amamodoka bamenya ko Polisi n’izindi nzego z’igihugu zahagurukiye kurwanya ruswa”.
CIP Kabanda yasabye ko buri wese ubonye utanga cyangwa uwakira ruswa yabimenyesha Polisi, aho yagize ati:” Nta mpamvu yo kugura serivisi ufitiye uburenganzira, cyangwa ngo mu gihe ufatiwe mu ikosa runaka urikosoze gutanga ruswa kuko uzabihanirwa byombi”.
Yanavuze ko Polisi y’u Rwanda yafashe ingamba zo kurwanya ruswa muri serivisi zitandukanye za Polisi n’abayifatiwemo bagahabwa ibihano, aho yavuze ko mu ngamba yafashe harimo kuba yarashyizeho ishami rishinzwe kurwanya ruswa muri Polisi y’u Rwanda, n’ikigo cyigisha imyitwarire y’abapolisi no gukora kinyamwuga.
Ingingo ya 641 yo mu gitabo cy’amategeko ahana ibyaha cy’u Rwanda igira iti” Umuntu wese uha undi muntu, ku buryo bweruye cyangwa buteruye, washatse kumuha, wamuhaye ku buryo buziguye cyangwa butaziguye, impano cyangwa indonke iyo ari yo yose cyangwa yamugiriye amasezerano yabyo kugira ngo amukorere cyangwa akorere undi muntu ibinyuranyije n’amategeko cyangwa areke gukora ibiri mu nshingano ze, ahanishwa igifungo kirenze imyaka itanu (5) kugeza ku myaka irindwi (7) n’ihazabu y’amafaranga y’u Rwanda yikubye inshuro kuva kuri ebyiri (2) kugeza ku icumi (10) z’agaciro k’indonke yatanze cyangwa yashatse gutanga”.


text:
Umuyobozi w’ikipe ya Kiyovu Sports Kayumba Jean Pierre aratangaza ko yishimiye urwego ikipe ye iriho ndetse avuga ko yashimishijwe ni uko abakinnyi bitwaye ku mukino wa Rayon Sports nubwo batabashije kubona amanota 3 gusa yemeza ko bizeye ko bazitwara neza muri iyi shampiyona.
Ibi uyu muyobozi yabitangaje ku munsi w’ejo ubwo yasuraga abakinnyi mu myitozo aho yatangaje ko yishimiye uburyo ikipe ye yakinnye mu kiganiro yagiranye n’itangazamakuru.
Yagize ati “Twaje gushimira abakinnyi bacu no kubaha morale ngo ntibacike intege kubera ko twatsinzwe na Rayon Sports.Twishimiye umupira batweretse mwabonye ko bari ku rwego rwo hejuru kuko babanje no gutitiza Rayon Sports.Ikipe yacu tuyifitiye icyizere.Mwabibonye ko yaba abayobozi ,abafana ndetse n’abantu bose bateraniye hano babafitiye icyizere natwe twaje kubereka ko tubari inyuma.”
Kayumba yatangaje ko yashimishijwe n’ubwitabire bw’abafana ba Kiyovu Sports ku mukino batsinzwemo na Rayon Sports 2-0,ndetse avuga ko bigaragaza icyizere abafana bafitiye ikipe yabo ndetse bagiye gukora ibishoboka byose bakagarura buri mufana wa Kiyovu ku kibuga.
Baragerageje kuva mu cyiciro cya kabiri bagatsindwa 2 gusa na equipe championne! bashyiremo akabaraga itazongera kubamanura.


text:
Volleyball: REG VC yatwaye irushanwa ribanziriza shampiyona
Yanditswe na BIZIMANA ERIC
Ikipe ya REG VC ni yo yegukanye igikombe k’irushanwa ryo kwitegura shampiyona y’ikiciro cya mbere muri Volleyaball “Gisagara Pre-season Tournament 2018” ryabaye tariki 20-21 Mutarama 2018. Ikaba yaratsinze Gisagara VC amaseti 3-0.
Ni irushanwa ryabereye muri Gymnase ya Gisagara aho ryitabirwa n’amakipe atandatu mu makipe 9 azakina shampiyona. Ayo makipe yari agabanyije mu matsinda abiri ni aho Gisagara VC, APR VC na REG zari mu itsinda A naho UTB, IPRC South na KVC zijya mu itsinda B.
REG irimo abakinnyi bafite ubunararibonye nka Kwizera Marchal na Ndamukunda Flavier n’abakinnyi bakizamuka nka Iragena Herve Martial yageze mu mikino ya ½ imaze gutsinda amakipe yose bari mu itsinda rimwe mu buryo buyoroheye, nyuma isezerera ikipe IPRC South VC muri ½ ku maseti 3-0.
Gisagara VC irimo kwiyubaka nyuma yo kuzana umutoza ufite ubunararibonye, Nyirimana Fidele yatsinze APR VC mu matsinda inasezerera UTB ku maseti 3-0 muri ½ .
Ku mukino w’umwanya wa gatatu, UTB yatsinze IPRC South amaseti 3-0 biyoroheye. Ku mukino wa nyuma ikipe ya REG VC yongeye gusubira Gisagara VC iyitsinda amaseti 3-0 (25-21, 29-27, 25-23).
Nyirimana Fidele, umutoza wa Gisagara VC yemeza ko iri rushanwa rimweretse ko hari byinshi agomba gukora kugira ngo abakinnyi bamenyerane.
Uyu mutoza wageze muri iyi kipe avuye muri Kirehe VC mu mwaka ushize yagize ati “Ni imyitozo tugomba gukora. Nabonye ko kubasha kwitwara neza ku manota ya nyuma birimo kutugora. Icyo nzi ni uko nimara kubishyira byose ku murongo tuzatsinda. Icyo nzi ni uko n’ubwo tubuze iki gikombe, icya shampiyona byanze bikunze tugomba kukigumana’’.
Mana Jean Paul, umutoza wa REG VC nawe yemera ko hari isomo bakuye muri iri rushanwa. Agira ati “Byatweretse urwego turiho, n’ubwo twatsinze byatweretse aho tugomba gukosora n’aho tugomba gushyira imbaraga’’.
REG VC yatwaye iki gikombe yanahawe amafaranga ibihumbi 200, Gisagara VC yaje ku mwanya wa kabiri ibona ibihumbi 100 na UTB yaje ku mwanya wa gatatu ibona ibihumbi 50.
Iri rushanwa rizakurikirwa n’iry’Intwari rizaba tariki 27-28 Mutarama 2018 ribere i Kigali ryitabirwe n’amakipe yose uko ari ikenda. Nyuma shampiyona yagombaga kuzatangira tariki 27 Mutarama 2018 ikaba izatangira tariki 03 Gashyantare 2018.
TANGA IGITEKEREZO
Leave a Reply
Be the First to Comment!


text:
BBC: Noble Marara, warindaga umutekano wa Kagame ngo arageramiwe
Noble Marara, wigeze kuba umwe mu bashinzwe umutekano wa Prezida Kagame, ubu akaba yarahungiye mu Bwongereza ngo yabwiwe na polisi ko ashobora kwicwa n’u Rwanda.
Noble Marara, washinze urubuga rwandika amakuru kuri internet yise Inyenyeri akaba afite na radio yo kuri internet yise Inyenyeri, bigendera ku muruongo urwanya leta y’u Rwanda, aravuga ko nawe yasabye polisi yo mu Bwongereza kumufasha.
Bwana Marara avuga ko urwego rwihariye rwa polisi y’Ubwongereza rwaje iwe mu rugo rumusomera ibivuga ko ubuzima bwe bushobora kuzimangana umwanya uwo ariwo wose.
Avuga ko polisi itigeze umubwira amakuru yose, gusa ngo imubwira ko ari leta y’u Rwanda ishaka kumuhungabaniriza ubuzima.
Uyu yigeze kuba arinda ubuzima bwa Prezida Paul Kagame, avugako yibaza ko bamuhora igitabo yanditse kimena amabanga kuri Kagame, akaba anaherutse kugihindura mu Kinyarwanda.
BBC yavuganye na polisi y’Ubwongereza ivuga ko idashobora guhakana cyangwa ngo yemeze ibi bivugwa.
BBC kandi iracyagerageza kumenya icyo uruhande rwa leta y’u Rwanda rubivugaho.
Source: BBC


text:
Uko umunsi wa kane wagenze mu mikino ya Gisirikare- Amafoto
Kuri uyu wa Gatanu ku bibuga bya Stade Amahoro na Nyamirambo habereye umunsi wa kane w’imikino ya Gisirikare, aho U Rwanda rwatsinze muri Basket rutsindwa muri Netball
Imikino ine ni yo yaraye ibaye kuri uyu wa Gatanu kuva ku i Sa mbili za mu gitondo ubwo hakinwaga Handaball, isozwa ahagana mu ma Saa moya n’igice ubwo u Rwanda rwatsindaga Uganda ku manota 67-63.
Mu mukino wa Handball ari nawo wabimburiye iyindi, ikipe ya Tanzania yatsinze Uganda ibitego 24-23, bituma ikipe ya Uganda itakaza amahirwe yose yo kwegukana igikombe kuko wari umukino wa kabiri itsinzwe.
Mu mukino wa Netball naho u Rwanda rwaje kongera kunyagirwa na Tanzania ku manota 56-14.
Mu mupira w’amaguru wabereye kuri Stade Amahoro, ikipe y’ingabo za Tanzania yatsinze Kenya ibitego 2-1, byongereye amahirwe ikipe y’ingabo z’u Rwanda (APR) yari yatsinzwe na Ulinzi Stars ya Kenya mu mukino ubanza.
Andi mafoto
Imikino itenganyijwe uyu munsi
10h30:Handball, Uganda vs Rwanda
14h00:Netball, Uganda vs Rwanda
17h30:Basketball, Tanzania vs Kenya


text:
Imbere y’abafana bayo,ikipe ya Bayern Munich itsinzwe na Real Madrid ibitego 2-1 mu mukino ubanza wa ½ cya UEFA Champions League wabaye kuri uyu wa Gatatu.
Ikipe ya Real Madrid ikomeje kugira akamenyero ko gutsinda Bayern muri iyi mikino, kuko inshuro 2 ziheruka ariyo yayisezereye none n’uyu munsi yongeye gutera intambwe ikomeye yo kongera kuyisezera.
Bayern munich yari imbere y’abafana bayo yatangiye umukino ihagaze neza ndetse igenda isatira Real Madrid ku buryo bukomeye gusa iza kugira ibyago itakaza kizigenza wayo Arjen Robben wavunitse ku munota wa 7 w’umukino asimburwa na Thiago Alcantara.
Bavaria yari imbere y’abafana bayo yakomeje kotsa igitutu Real Madrid iza kubona igitego ku munota wa 28 gitsinzwe na Josua Kimmich ku burangare bwa myugariro Marcelo wataye uruhande rwe uyu musore akazamukana umupira wenyine.
Real Madrid yabonye uburyo bwiza imbere y’izamu ku munota wa 44,ubwo Marcelo yafunguraga amazamu ku ishoti yateye mu izamu adahagaritse ku mupira yari ahawe na Carvajal, umunyezamu Sven Urleich wa Bayern ntamenye uko bigenze.
Igice cya kabiri cyatangiye Bayern Munich iri hejuru ndetse igaragaza inyota yo kubona igitego cya kabiri,iza kugira ibyago ku munota wa 56 ubwo Marco Asensio wari winjiye mu kibuga asimbuye yahabwaga umpire na myugariro Rafinha akawuhererekanya na Vazquez waje kuwumusubiza agatsinda igitego cya kabiri.
Nyuma yo gutsinda igitego cya kabiri,ikipe ya Real Madrid yakinnye yirwanaho ndetse abasore ba Bayern Munich barimo Frank Ribery na Robert Lewandowski bahusha ibitego byinshi byatumye barangiza umukino batishyuye.
Nkuko byagenze muri ¼ cy’irangiza cya UEFA Champions League y’ubushize,Real Madrid yatsindiye Bayern Munich ibitego 2-1 ku kibuga cyayo mu mukino ubanza nayo iyitsinda 2-1 muwo kwishyura,nibyo byitezwe n’uyu mwaka.
Umukino wo kwishyura uteganyijwe ku wa kabiri w’icyumweru gitaha nubwo benshi bahise bemeza ko umukino wa nyuma uzahuza Liverpool yanyagiye AS Roma ibitego 5-2 ku munsi w’ejo n’iyi Real Madrid.


text:
Ni igikorwa cyateguwe na Ambassade y’u Rwanda, umuryango w’abanyarwanda baba mu Burusiya ndeste n’inshuti z’u Rwanda.
Aganiriza abanyarwanda bitabiriye umuganda, Ambasaderi w’u Rwanda mu Burusiya, Dr Jeanne d’Arc Mujawamariya, yabashimiye ndetse abibutsa ko ukozwe mu rwego rwo gukomeza kwibuka Jenoside yakorewe Abatutsi nyuma y’ibindi bikorwa byagiye bitegurwa na Ambassade y’u Rwanda, birimo umuhango wo kwibuka hamwe n’umugoroba wo kwibuka wateguwe n’umuryango w’abanyarwanda baba i Moscow.
Ambasaderi Mujawamariya afatanyije na Colonel Emmanuel Gashaija umudiplomate ushinzwe ibijyanye n’igisirikare muri Ambassade y’u Rwanda mu Burusiya, bongeye kwibutsa abanyarwanda bose ko bakwiye guharanira kugaragaza isura nziza y’u Rwanda aho baba no mu byo bakora byose. Abiga bakiga neza bagatsinda, abatuye bisanzwe nabo bakarushaho kuba intangarugero.
Aba badiplomate batangaje ko umuganda ari kimwe mu bikorwa biranga umwihariko mu iterambere ry’abanyarwanda, kandi ko kuwukorera mu Burusiya bitanga isura nshya y’u Rwanda ruharanira kwiteza imbere no kwishakamo ibisubizo by’ibibazo.
Abarusiya bitabiriye uyu muganda ni abibumbiye mu itsinda ry’inshuti z’u Rwanda rihagarariwe na Pasteur Pavel bakaba ari nabo bafashije abanyarwanda kubona agace ukorerwaho.
Ni umuganda waranzwe no gukora ibikorwa by’isuku no gutera ibiti dore ko hanatewe ibiti byitiriwe abanyeshuri b’abanyarwanda biga i Moscow bitabiriye uyu muganda.
Umujyi wa Zelenograd ubitse amateka menshi kuko ni hamwe mu habereye imirwano ikomeye mu rugamba ingabo za Leta z’abasoviyete zizwi nka Red Army zarwaniragamo n’ingabo z’aba-fasciste b’Abadage mu ntambara ya kabiri y’isi. Intsinzi y’abasoviyete niyo yizihizwa mu Burusiya no mu bindi bihugu byari muri USSR ku itariki ya 09 Gicurasi buri mwaka.


text:
Itsinda rya Urban Boyz kuri ubu rigizwe na Humble ndetse na Nizzo nyuma yo gushinga studio yabo ya Urban Record kuri ubu bakomeje kugenda bagura ibikorwa byabo by’ubucuruzi.
Urban Boyz nyuma yo gushinga inzu itunganya umuziki ya Urban Record ndetse bakanategura irushanwa rigamije guteza imbere impano z’abahanzi nyarwanda kuri ubu bakomeje kwagura ibikorwa byabo by’ubucuruzi aho bamaze no gushinga urubuga rwabo.
Nkuko Humble yabitangarije Touchrwanda akaba yadutangarije ko kuri ubu Urban Boyz atari itsinda riririmba gusa ahubwo bagiye banafite ibikorwa byinshi bitandukanye birimo ibyo bamaze kugeza hanze ndetse n’ibindi bateganya kuzereka abanyarwanda mu minsi irimbere.
Humble akaba yakomeje atubwira ko kuri ubu bashyize hanze urubuga rwitwa Inside Rwanda gusa uru rubuga rukaba rutazajya ruvuga amakuru ajyanye n’ibikorwa bya Urban Boyz gusa ahubwo rukazaza rufasha abanyarwanda kumenya amakuru atandukanye hirya no hino kwisi ndetse nabazaza bifuza kwamamaza kuri uru rubuga amarembo azaba akinguye.
Mu gusoza ikiganiro twagiranye Humble akaba yamaze impungenge abafana b’itsinda rya Urban Boyz bibaza niba iri tsinda rigiye mu bintu by’ubucuruzi badashobora kureka umuziki akaba yatubwiye ko bitashoboka ko bareka umuziki ahubwo aribwo bagiye gushyiramo imbaraga nyinshi dore ko no muminsi mike abakunzi babo bashonje bahishiwe hari ibyo bari kubategurira.


text:
Umunyamategeko Miguna Miguna yahagarikiye ibikorwa vy’iyimikwa vy’uwutavugarumwe na Reta y’igihugu ca Kenya Raila Odinga yirukanywe muri ico gihugu inyuma y’imisi mike afashwe.
Abashingwamanza ba Miguna Miguna bamenyesheje ko uwo baburanira amaze gufungurwa yaciye yirukanwa mu gihugu.
Nkuko tubikesha iradiyo BBC,umushingwamanza Dr John Khaminwa yari mu baburanira Miguna Miguna yavuze ko yabwiwe ko uwo aburanira atakibarizwa ku butaka bw’igihugu ca Kenya.
Dr John Khaminwa yavuze ati :“Nivyo ,yategetswe kwurira indege KLM isaha umunani z’ijoro zigomba gukwira ,ubu twamenye ko yajanywe mu gihugu ca Canada,n’uguhonyanga agateka ka zina muntu.”
Ayo makuru abandanya avuga ko Miguna Miguna agifatwa Reta ya Canada yandikiye igihugu ca Kenya yerekana amakenga ifise ku vyerekeye ihohoterwa ryiwe aho ico gihugu caciye gisaba ko asubizwa muri Canada.
Bivugwa ko inkuru zo kwirukana Miguna Miguna zatanguye kumenyekana inyuma yaho umucamanza wa sentare nkuru Luka Kimaru afashe ingingo ko arekurwa yongera abuza umukuru w’urwego rw’iperereza hamwe n’umugenduzi mukuru w’igiporisi kumwagiriza ikintu na kimwe.
Miguna Miguna yafashwe ku munsi wa gatanu w’indwi iheze yagirizwa ko yahagarikiye ibirori vya Raila Odinga ariko yirahiza nk’umukuru w’igihugu kw’igenekerezo rya 30 Nzero 2018,yategetswe gutanga ingwati y’amashiringi y’igihugu ca Kenya ibihumbi 5 ariko ntiyarekuwe.


text:
Niyonshuti ukina umukino wo gusiganwa ku magare yasiganwe ku igare mu rwego rwo kuzamuka utuyira turi mu misozi igoranye, turimo amakorosi, amabuye ndetse n’ibishanga (Mountain Bike), akaba yararangije iryo siganwa ari ku mwanya wa 39 mu bakinnyi 40 babashije kurirangiza.
Muri iryo siganwa rya kilometero 35 ryari ryitabiriwe n’abakinnyi 50 hagasoza abakinnyi 40, Niyonshuti usanzwe akinira MTN Qubekha yo muri Afurika y’Epfo, yakoresheje isaha imwe, iminota 42 n’amasegonda 46.
Niyonshuti w’imyaka 25 avuga ko n’ubwo yakurikiwe n’umuntu umwe, yishimiye ko yabashije kurangiza irushanwa kuko hari n’abasanzwe bamurusha bananiwe kurirangiza kubera imiterere y’aho basiganirwaga ndetse n’amategeko yita ko aba akomeye.
Ku rundi ruhande ariko ngo arababaye kuko atabashije guha umudari Abanyarwanda ndetse n’abaterankunga be, ariko ngo i London yahigiye byinshi bizamufasha mu gihe kiri imbere kuko byari ubwa mbere yitabira imikino Olympique.
Niyinshuti ufatwa nk’umukinnyi wa mbere mu Rwanda mu gusiganwa ku magare, ari ku mwanya wa 209 ku isi.
Mvuyekure yasubiye inyuma ugereranyije n’ibihe yakoreshaga
Mvuyekure wasiganwaga muri Marathon (km 42) nawe yananiwe kwegera umwanya ushobora guhesha u Rwanda umudari, kuko mu gusiganwa ku maguru iyo ntera ndende yabaye uwa 79 mu bakinnyi 85 babashije gusoza isiganwa.
Muri iri siganwa ryari ryitabiriwe n’abakinnyi 105 Mvuyekure yakoresheje amasaha abiri, iminota 20 n’amasegonda 19, akaba yasubiye inyuma cyane kuko ubusanzwe ibihe bye byiza yari afite muri Marathon ni amasaha 2 iminota 17 n’amasegonda 32.
Mvuyekure asanga kwitwara nabi byaratewe n’isiganwa ritari ripanze neza ku buryo byari bigoye kurirangiza, gusa ngo agiye kongera imyitozo ku buryo nagira amahirwe yo kujya mu mikino Olympique ndetse n’andi marushanwa azitwara neza.
Yagize ati “Nagiye gusiganwa numva nibura nza gukoresha amasaha abiri n’iminota 10 ariko ntibyankundiye, ariko iri rushanwa naryigiyemo mbyinshi bizamfasha cyane mu buzima bwanjye. Ubu ngiye gukomeza imyitozo nk’uko bisanzwe muri Kenya, ntegure neza shampiyona y’isi ndetse n’andi marushanwa mpuzamahanga ategenyijwe mu minsi iri imbere”.
Biteganyijwe ko Niyonshuti Adrien agera mu Rwanda kuri uyu wa mbere tariki 13/08/2012, saa kumi n’ebyiri na 45, naho abandi bakinnyi n’ababaherekeje bakazagera i Kigali bucyeye bwaho ku wa kabiri saa kumi n’ebyiri na 45.
Theoneste Nisingizwe


text:
Etienne Nsengiyumva wari umupadiri muri Kiliziya Gatolika i Goma muri Repubulika Iharanira Demokarasi ya Kongo, yishwe arashwe nyuma y’amasaha macye yari ashize asomeye abakirisitu gatolika misa yo kuri iki Cyumweru tariki 8 Mata 2018.
Umuyobozi mukuru wa Diyosezi ya Goma, Musenyeri Gonzague Nzabanita, yatangaje ko uyu mupadiri yishwe kuri iki Cyumweru n’umutwe wa Mai Mai Nyatura. Yagize ati: "Padiri Etienne Nsengiyumva yishwe kuri iki Cyumweru n’inyeshyamba za Mai Mai Nyatura mu gace ka Kyahemba aho yari amaze gusoma misa ndetse akanabatiza akanasezeranya abageni."
Mai Mai Nyatura ni umutwe w’inyeshyamba zitwaje intwaro zo muri Kivu y’Amajyaruguru muri Repubulika Iharanira Demokarasi ya Kongo. Musenyeri Nzabanita Gonzague uyobora Diyosezi ya Goma, yavuze ko Padiri Nsengiyumva wari ufite imyaka 38, yasangiye amafunguro ya kumanywa n’abakirisitu bo mu gace yari amaze gusomamo misa, nyuma bakamubona yishwe arashwe mu mutwe.
Mbere y’uko uyu mupadiri yicwa, undi witwa Ngango Célestin wo muri paruwasi ya Karambi muri Diyosezi ya Goma, yafashwe bugwate tariki ya Mbere Mata 2018 mu gace kitwa Nyarukwangara muri Rutshuru, abamushimuse bagasaba ko bahabwa amadolari 500.000 ariko baza kumurekura kuwa Kane tariki 5 Mata 2018.


text:
Yanditswe January, 01 2017 at 16:28 PM | 834 Views
Abanyarwanda b'ingeri
zitandukanye bavuga ko urwego rwa serivisi ari urwego rukomeye mu bukungu bw'igihugu bakaba bashima ko Umukuru
w'igihugu Paul Kagame akomeza guhwiturira inzego zitandukanye kunoza imitangire
ya serivisi ndetse akaba yongeye no kubigarukaho mu ijambo risoza umwaka wa
2016.
Icyerekezo cy'umwaka utangiye wa 2017 cyamaze kwigaragaza ahanini usesenguye
ubutumwa bukubiye mu ijambo risoza umwaka wa 2016 rya Perezida wa Republika
Paul Kagame ryasakaye ku miyoboro itandukanye y' ibitangazamakuru.
Mu butumwa bushimangira ubwo yari yagarutseho mu nama y 'igihugu y' Umushyikirano mu byumweru bibiri bishize, Umukuru w' igihugu yashimangiye ko ubufatanye no gukunda igihugu ari wo muganda ukomeye Abanyarwanda bakeneweho kugira ngo bakomeze kwiyubakira igihugu mu bufatanye kandi ashimangira ko umutekano n 'ubusugire by' igihugu ari umusingi ntanyeganyezwa naho imitangire ya serivisi ikaba Umukoro w'inzego zose.
Inkuru irambuye mu mashusho:
Perezida wa Repubulika Paul Kagame yayoboye inama ya Komisiyo y'Umurongo Mugari wa Internet Bro ...
May 07, 2018 at 22:21 PM Soma inkuru
Perezida wa Repubulika Paul Kagame yitabiriye umuhango wo kumurika filime mbarankuru igaruka ku isur ...
April 24, 2018 at 12:24 PM Soma inkuru
I Londres mu Bwongereza, kuri uyu wa kabiri perezida wa Repubulika Paul Kagame, yagiranye ibiganiro ...
April 17, 2018 at 21:59 PM Soma inkuru
Atangiza umwiherero w'abayobozi b'inzego z'ibanze kuri uyu wa Gatatu, Perezida wa Rep ...
March 28, 2018 at 22:07 PM Soma inkuru
Perezida wa Repubulika Paul Kagame atangaza ko u Rwanda rwahaye umwanya ukwiye ubumenyi aho 15 % by& ...
March 27, 2018 at 21:22 PM Soma inkuru
Perezida wa Republika Paul Kagame watangije inama mpuzamahanga ku bumenyi y'ihuriro rya Next Ei ...
March 26, 2018 at 22:22 PM Soma inkuru


text:
Ababarirwa mu bihumbi n’ibihumbi batavuga rumwe na Leta y’igihugu cya Venezuela bari mu myigaragambyo ikomeje guhitana bamwe abandi ikabakomeretsa.
Abantu batatu barimo umusore, umugore n’ ushinzwe umutekano baguye muri iyo myigaragambyo.
Umusore waguye mu myigaragambyo mu murwa wa Caracas, Umugore agwa mu mu mujyi wa San Cristobal hafi y’umupaka wa Colombia naho uwari ashinzwe yarasiwe mu majyepfo ya Caracas.
Abatavuga rumwe na Leta ya Venezuela barasaba amatora mashya y’umukuru w’igihugu banasaba ko Nicolas Madura yakwegura
Nk’ uko BBC yabitangaje, kuri uyu wa Gatatu tariki 19 Mata Ababaturage babarirwa mubihumbi bahuriye mu gikorwa cy’imyigaragambyo basaba ko haba amatora y’umukuru w’igihugu cya Venezuela ndetse abanyapolitiki bose batavuga rumwe na Leta bafunzwe bagafungurwa. Ni mugihe Umukuru w’iki gihugu cya Venezuela we abashinja kugaba ibitero no kuvogera abashinzwe umutekano (police).
Henrique Capriles uyoboye aba batavuga rumwe n’ubutegetsi bw’igihugu cya Venezuela yavuzeko ibi bikorwa by’imyigaragambyo barikubikora barengera ejo hazaza h’igihugu cyabo ndetse no guharanira ubwigenge bwa kabiri dore ko ngo ubukungu bwa Venezuela buri gusubira inyuma buri munsi.
Uretse ibyo kandi ngo n’ ifaranga ryaho ririmo gusubira inyuma, ndetse n’ibicuruzwa mpuzamahanga ku masoko bikaba byasubiye hasi cyane ku buryo bikomeje guhangayikisha abaturage ba Venezuela cyane aba batavuga rumwe n’ ubutegetsi.
Ibikorwa by’imyigaragambyo mu murwa mukuru wa Venezuela, Caracas


text:
POLITIKE Y’U RWANDA
Perezida Kagame yakiriwe na Edgar Lungu mu ruzinduko rw’iminsi ibiri muri Zambia
Perezida wa Repubulika y’u Rwanda Paul Kagame yakiriwe na Edgar Lungu uyobora Zambia mu ruzinduko rw’iminsi ibiri rugamije kunoza umubano w’ibihugu byombi.
Uru ruzinduko umukuru w’igihugu Paul Kagame yarutangiye kuri uyu wa 19 Kamena akazamara iminsi ibiri muri Zambia.
Nkuko bigaragara ku rukuta rwaTwitter ya Village Urugwiro, Perezida Kagame yageze ku Kibuga cy’indege Mpuzamahanga cyitiriwe Kenneth Kaunda yakirwa na mugenzi we wa Zambia, Edgar Chagwa Lungu.
Minisitiri w’ububanyi n’amahanga wa Zambia Harry Kalaba yatangarije ibinyamakuru bikorera muri Zambia ko uru ruzinduko rugamije kunoza umubano w’ibihugu byombi no gusinyana amasezerano y’imikoranire hagati y’ibihugu byombi.
Biteganyijwe ko Perezida Kagame aza gusura ahantu hatandukanye harimo ahashyinguye abayoboye Zambia hazwi nka Embassy Park nyuma akaza kwakirwa ku meza na Perezida Lungu bakagirana ibiganiro.
Perezida Kagame biteganyijwe kandi ko azasura inganda zikora ibyuma zo muri Zambia. Iki gihugu cya Zambia na cyo ngo cyiteze kwigira byinhsi ku Rwanda cyane cyane mu bijyanye n’ikoranabuhanga mu itumanaho.
Perezida Kagame yaherukaga muri Zambia kuwa 24 Gicurasi 2016 aho yari yitabiriye inama ngarukamwaka ya Banki Nyafurika Itsura Amajyambere.


text:
www.eachamps.rw
Bagirwanimana Francis usanzwe ukora akazi ko gutwara abagenzi ku igare, niwe wegukanye moto ya 11 muri gahunda ya Airtel Tunga.
Kuri uyu wa 30 Ugushyingo 2017, nibwo ubuyobozi bwashyikirije Bagirwanimana Francis moto yatsindiye muri gahunda ya Airtel Tunga.
Iyi moto ni iya 11 imaze gutangwa hakaba hasigaye imwe n’imodoka nk’igihembo gikuru.
Bagirwanimana Francis yavuze ko yari amaze umwaka abonye uruhushya rwo gutwara moto ariko akomeza gutwara igare kuko nta bushobozi bwo kugura moto yari afite.
Uyu musore wari ufite ibyishimo atewe na Airtel yavuze ko byamusabye amafaranga ibihumbi 170 kugira ngo yegukane iyi moto ifite agaciro ka miliyoni irenga.
Kuri ubu hasigaye moto imwe n’imodoka izatangwa nk’igihembo gikuru.
Iyi gahunda ya Airtel Tunga iri kugana ku musozo yahinduye ubuzima bwa benshi, dore ko mu minsi ishize hari moto yatsindiwe n’umusore wacuruzaga injugu n’undi mugore wacuruzaga inyana n’intoryi.
kugira ngo nawe ujye mu mubare w’abanyamahirwe bashobora kwegukana moto, uhamagara kuri 155 cyangwa ukandika 1 ahandikirwa ubutumwa bugufi muri telephone yawe maze ukohereza kuri 155 ubundi ugatangira gusubiza ibibazo ari nako ugwiza amanota.
Bagirwanimana agaragaza ibyishimo5 months ago | by Eachamps


text:
Mu mihango yo gusezera ku muntu witabye Imana, mu mico y’ibihugu byinshi ntibimenyerewe uretse ko bitanemewe ko hari ibintu runaka bishobora gushyinguranwa umuntu ariko mu gihugu cya Zimbabwe, umugore witwa Mashumba Nadia wari usanzwe ari indaya, yashyinguranwe udukingirizo n’inzoga benshi batangarira uyu muhango wo gusezera kuri nyakwigendera.
Kimwe n’ahandi henshi ku isi ndetse no mu Rwanda rwacu, iyo bashyingura uwatabarutse bifashisha/cyangwa bamuherekeza bakoresheje amazi, indobo n’igitaka ariko uyu we yaherekereshejwe udukingirizo n’inzoga ku gituro cye.
Mashumba Nadia yatabarutse ku wa kabiri w’iki cyumweru akaba yari asanzwe akora umwuga w’uburaya, bivugwa ko yazize umurimo we w’uburaya abandi bakavuga ko yazize Cancer y’inkondo y’umura nkuko ikinyamakuru Nairaland cyo muri Zimbabwe kibitangaza.
Uburyo yashyinguwemo bwatunguye benshi bo mu muryango we ndetse n’abandi bibaza uburyo uyu muhango watekerejweho.
- Gusezera kuri Mashumba Nadia wakoraga umwuga w’uburaya byitabiriwe n’abatari bake
Mu gace ka Seke, kabarizwa mu Mujyi wa Harare, niho uyu mugore yashyinguwe na bamwe mu bo bakoranaga umwuga w’uburaya bahari bavuga ko baje guherekeza mugenzi wabo witabye Imana.
Abagabo bari abakiriya be ntabo ntibatanzwe mu buryo basobanuraga ko babuze umucuruzi wabo, bavuze ko bamwifurije kuruhukira mu mahoro kandi ko nabo bazamusanga yo dore ko iherezo rya muntu ari urupfu.
Mu mwanya wo gusezera kuri nyakwigendera, nibwo abo mu muryango we bafashe udukingirizo tw’abagore n’utw’abagabo batunyanyagiza ku murambo we ari nako abandi basuka inzoga z’amako atandukanye ku isanduku ye.
Imiryango y’uyu mugore ndetse n’inshuti ze babwiye abitabiriye uwo muhango wo gushyingura uyu mugore ko bamuherekeje bakoresheje udukingirizo bashingiye ku mwuga yakoraga kandi ko inzoga zifashishijwe ari zimwe mu zo yakundaga kunywa akiri ku isi.
- Mashumba Nadia waherekejwe n’inzoga n’udukingirizo ku isanduku ye
Daniel MUKESHIMANA/Umubavu.com


text:
UMUTEKANO
Nyarugenge: Abantu 8 bakomerekeye bikomeye mu mpanuka y’imodoka
Imodoka na Moto byangiritse bikomeye/ Photo: Umuseke
Mu gitondo cyo kuri uyu wa gatandatu, imodoka yo mu bwoko bwa Fuso ifite plaque No: RAC 151 Q yaturukaga mu bice bya Nyamirambo, yakoze impanuka ikomeye aho yagonze moto n’imodoka maze abantu 8 barakomereka bikomeye.
Amakuru twatangarijwe n’umwe mu bari bahari ubwo iyi mpanuka yabaga, yatubwiye ko iyi modoka yamanutse yerekeza Nyabugogo ariko ngo igeze hafi y’ikiraro cy’ahitwa kwa Mutwe ngo ibura feri ari nabwo ngo yahitaga igonga moto zari zihari ndetse n’imodoka yo mu bwoko bwa RAV4 yari irimo umupadiri, umubikira ngo n’akana gato.
Amakuru atugeraho avuga ko ngo mu bantu umunani bakomeretse harimo babiri bari muri iriya Fuso, gusa nyuma yo kugonga, umushoferi w’iyi Fuso ngo yahise yiruka, ku buryo ngo yaburiwe irengero.
Ibikorwa by’ubutabazi birimo Imbangukiragutabara ngo zahise zihagera zitwara abakomeretse cyane kwa muganga.
Polisi y’u Rwanda nayo yahise ihagera igerageza kongera kugarura umutekano no gufasha mu bindi bikorwa by’ubutabazi.
Umuvugizi wa Polisi y’u Rwanda ishami rishinzwe umutekano wo mu muhanda, SP Jean Marie Vianney Ndushabandi yatangaje ko iyi mpanuka nta muntu yahitanye uretse ngo abakomerekejwe nayo.
Yavuze ko inzego z’umutekano zikomeje gukora iperereza ryimbitse kugira ngo hamenyekane icyateye iyi mpanuka.
Abakomeretse bahise bajyanwa ku bitaro bya kaminuza bya Kigali (CHUK) kugira ngo bakurikiranwe n’abaganga.
Iyi mpanuka ije ikurikira iyari iherutse kubera mu muhanda Nyamirambo- Mageragere ku itariki ya 30 Kamena 2016, aho imodoka ya Hiace yataye umuhanda maze ihitana abantu bane, naho abagera ku icyenda barakomereka.
RAV4 yari irimo abihaye Imana yangiritse bikomeye/ Photo: Umuseke
Fuso nayo yangiritse cyane ku gice cy’imbere/ Photo: Umuseke


text:
Ishirahamwe rya Bulaya ryahagaritse gukurikirana amatora mu Burundi
Mw'itangazo, Frederica Mogherini, umukuru ajejwe ibibazo vy'imigenderanire n'umutekano mw'ishirahamwe rya Bulaya, avuga ko uko ibintu bimeze ubu intumwa yarungitse mu Burundi zidashobora kurangura igikorwa cazijanye.
Avuga ko yari yarungitse izo ntumwa mu Burundi ku butumire bwa leta y'ici gihugu.
Intumbero ngo kukaba kwari ukukira baterere agacumu ku bumwe kugira ayo matora abe mu mahoro, mu mwidegemvyo ku mugaragaro ahe icizere abayitaba bose n'ibiyavuyemwo vyizerwe na bose.
Uwo mutegetsi wo mw'ishirahamwe rya Bulaya avuga ko amatora y'uno mwaka yari intambwe ikomeye mu gukomeza inzira ya democrasi mu Burundi. Kugira ivyo bishoboke, Mogherini avuga ko hari ibintu vy'ibanze bitegerezwa kuba birangwa mu gihugu.
Ariko ngo mu kiringo c'ukwezi kurenga uwo mugwi umaze mu Burundi , umaze gumushikiriza ko umwiteguro w'amatora uguma ubangamirwa n'ukuburabuza itangazamakuru ryigenga, gukoresha inguvu z'ikirenga ku bagira imyiyerekano, icuka co gutera ubwoba abatavuga rumwe n'ubutegetsi n'abadaharanira inyungu za politike hamwe n'ukutagira icizere mu bakuru b'umugwi ujejwe gutunganya amatora.
Mogherini avuga ko afatiye kuri ivyo vyose intumwa zo gukukirana amatora zidashobora gukora igokorwa cazijanye, ari naco gituma bavyumvikanye n'umukuru wazo David Martin bahagaritse ubwo butumwa. Asaba impande zose kuvugana kugira hagarukanwe icuka ciza c'amatora.
Avuga ko na cane cane leta ikwiye guha icizere abarabwa n'amatora bose mu gufata ingingo ziboneka.
Avuga ko yiteze cane ibizova mu nama y'abakuru b'ibihugu vy'ishirahamwe rya Africa y'ubuseruko yatumiwemwo mbere n'ishirahamwe rya Africa.
Avuga ko hamwe abo vyega bokwumvikana ku bikenewe kugira amatora abe neza , ishirahamwe rya Bulaya ryoca risubira kurungika intumwa zija gukukirana ingene amatora agenda mu Burundi.
Harimwo n'umukuru wazo David Martin, indorerezi za Bulaya ku matora yo mu Burundi zari 8.


text:
CNDD-FDD iriyama prezida Paul Kagame na Buyoya
Mu Burundi, umugambwe uri ku butegetsi wa CNDD-FDD, uragiriza prezida w’urwanda Paul Kagame kuba inyuma y’ibibi vyose bimaze iminsi biba mu Burundi ariko na cane cane kugerageza gufasha Pierre Buyoya kugaruka ku butegetsi bw’ico gihugu.
Mw’itangazo ryasomwe kuri radio y’igihugu , uwo mugambwe uvuga ko ivyo yabigerageje mu nzira nyinshi, harimwo no kuzana inteko zo hanze no gucanishamwo amoko.
Si ubwa mbere umugambwe CNDD FDD ishira mu majwi abo bantu babiri n’abandi banyamahanga, harimwo uwahoze ari umushikiranganji wa mbere w’Ububiligi na n’uwuserukira igihugu ca Amerika muri Onu, Samantha Power.
Iryo tangazo ku bisanzwe ryari iryo gushimira abakuru b’ibihugu ba Africa kubona baranse irungikwa ry’inteko mvamakungu mu Burundi mu nama y’abo iheruka kubera I Addis Abeba.
Hamwe n’uwahoze atwara Uburundi Pierre Buyoya , CNDD-FDD yagiriza presida Paul Kagame ko aribo bariko bararondera izo nteko zo hanze Maprobu kugira zishigikire Buyoya kugaruka ku butegetsi ngo nk’uko iza ONU, mu Rwanda, Minuar ngo zafashije Paul Kagame gufata ubutegetsi mu mu 94.


text:
Abacururiza inyuma y’ahahora isoko nkuru ya Bujumbura babujijwe gusubira kuhakorera, abaporisi akaba aribo bahazindukiye, bashira mu ngiro ingingo yafashwe y’ukubuza imirimo abo bahora bahadandariza.
Abarongoye igisagara ca Bujumbura bari batanze isango ntarengwa ryo kuri uwu wa mbere kugira abo badandaza bazobe bavuye muri ico kibanza, ariko abo badandaza bagasaba ko bokwerekwa ahandi bokorera kugira ntibicwe n’inzara.
Abo badandaza bagizwe ahanini n’abakenyezi batembereza ivyamwa hamwe n’imboga, bamenyesha ko batabona ingene bagiye kubaho, kuko bari batunzwe n’urwo rudandazwa ruto. Umwe mu baganiriye n’ikinyamakuru IGIHE yasiguye ko naho yokwerekwa inzu y’ukudandarizamwo ipangishwa, ko atoronka amafaranga y’ukuyiriha.
"Twagenda kwa Siyoni tukarangura nk’ivyamwa vy’ibihumbi cumi, tukaza ngaha kudandaza. Imana iguhezagiye ukunguka n’ibihumbi bibiri uca ugura indagara abana bakarara bariye. Batubwiye tuje mu yandi masoko, ata mahera ufise y’ugupanga ikibanza woshikira hehe? Nk’uwufise umutahe w’ibihumbi cumi yoja kudandariza hehe kandi bidakunda."
Abo badandaza basaba ubuyobozi bw’igisagara ca Bujumbura ko bwobaronsa ahandi badandariza batabanje kurihishwa amafaranga y’ibibanza.
Umukuru w’igisagara ca Bujumbura akaba amenyesha ko inyuma y’ahahora isoko nkuru ya Bujumbura hugawe, ko kizira ko hari uwusubira kuja kuhadandariza. Ku makenga y’abo badandaza bavuga ko batazoronka aho bakorera, Freddy MBONIMPA, umukuru w’igisagara ca Bujumbura avuga ko mw’isoko ya COTEBU hari ikibanza abo badandaza bagenewe.


text:
Umutoza wa Celtic, umurwi w'umupira w'amaguru wo muri Scotlant, bwana Neil Lennon yavuze ko yabonye telephone imutunguye y'umuririmbyi w'icyamamare Elton John.
Bwana Lennon avuga ko Elton John yamuhamagaye ejo kuwa 4 bukeye umurwi we wa Celtic umaze gutsinda igihangange Barcelona yo muri Espagne mu mukino wo guhatanira igikombe cy'imirwi yo mu bihugu by'iburayi.
Bwana Lennon yavuze ko ibyo bimwereka ko abantu bakiriye neza cyane iyo ntsinzi.
Kuwa gatatu, Celtic yatsinze Barcelona ibitego 2-1, ibitego byatsinzwe na Wanyama ku munota wa 21 na Watt ku munota wa 83, naho igitero cya Barcelona gitsindwa na Messi ku munota wa 90.
Ibyo byatumye Celtic ijya ku mwanya wa 2 n'amanota 7, ikurikira Barcelona iri kw'isonga ry'iryo tsinda n'amanota 9.
Benfica iza kumwanya wa gatatu n'amanota 4 naho Spartak Moscow igaheruka n'amanota 3.


text:
Ku wa Gatanu tariki ya 11 Gicurasi 2018, abakerarugendo babiri b’Abongereza bashimutiwe muri Pariki ya Virunga muri Repubulika Iharanira Demokarasi ya Congo.
Radiyo Okapi itangaza ko abo bakerarugendo bashimutiwe hagati ya Kibumba na Nyiragongo muri Teritwari ya Nyiragongo muri Kivu y’Amajyaruguru.
Nk’uko sosiyeti sivile muri aka gace ibitangaza, ngo bashimuswe ubwo baganaga i Goma bari kumwe n’abashinzwe kuyobora abakerarugendo.
Ubwo bari bavuye gusura mu gace Kibumba ngo nibwo imodoka barimo yaguye mu gatego k’inyeshyamba, umwe mu bari babayoboye aricwa abandi barashimutwa.
Umuyobozi mukuru w’ikigo cy’itangazamakuru (ICCN), Joël Wengamulay atangaza ko hanengwa iki gikorwa cyakorewe abakerarugendo ndetse ko iperereza rikomeje kugirango hamenyekane ababa bihishe inyuma y’iryo shimutwa.
Kanda kuri SUBSCRIBE ujye ubona ibiganiro n’indirimbo bishya


text:
Nkuko twabikurikiranye mumafoto akurikira hasi. Ariko tubanze tubibutse uko byose byatangiwe. Umunsi umwe Imana yavumye u Rwanda maze irwaka umupresident witwaga Habyarimana Juvenal. Uyu mugabo ntacyamunezezaga nko kwirirwana nabanyarwanda. Yatemberaga igihugu cyose bakamwakirana urugwiro nurukundo. Nuko umunsi umwe Shitani itera Kagame nuko aba aramugandaguye. Ubwo umuvumo uba uteye u Rwanda uwitwa Paul Kagame aba arinjiye. Uyu mugabo akaba yari yarahanuwe nabenshi mubahanuzi babanyarwanda uhereye kuri Nyirabiyoro wo mubukoba muri Tanzania, Mariyamu umututsikazi wo mumisozi ya Milenge mubanyamurenge bo muri Zaire, na Magayane umukonya wahanuye kurupfu rwa Habyarimana, Kanyarengwe, Lizinde, ndetse nuko ingoma ya Kagame izaba nkigicucucucu.
Thursday, November 6, 2014
NUKO IMANA IMAZE KUVUMA ABANYARWANDA IBAKA HABYARIMANA IBAHA UMUPRESIDENT WIMBUNGERA WITWA KAGAME
By Paluku Nkiko
Bwana Kagame numu president wimbungera yambere isi yigeze kugira. Abanyarwanda nibo bavuga bati imbwa ishobora kuba yaramurigase munsi yikirenge. Ntashobora kumara icyumweru mugihugu. Cyane cyane aho bamwe mubatutsi binkoramutima be bamuhungiye maze agatangira kubapangira imigambi yo kubaniga uwakajwiga. Kuva yica Col. Karegeya wagirango umuzimu wa Karegeya wahise umutera iwe murugo maze umubuza ibitotsi. Ngaho namwe mundebere ingendo amaze gukora mugihe kitageze kumezi atatu.
Nkuko twabikurikiranye mumafoto akurikira hasi. Ariko tubanze tubibutse uko byose byatangiwe. Umunsi umwe Imana yavumye u Rwanda maze irwaka umupresident witwaga Habyarimana Juvenal. Uyu mugabo ntacyamunezezaga nko kwirirwana nabanyarwanda. Yatemberaga igihugu cyose bakamwakirana urugwiro nurukundo. Nuko umunsi umwe Shitani itera Kagame nuko aba aramugandaguye. Ubwo umuvumo uba uteye u Rwanda uwitwa Paul Kagame aba arinjiye. Uyu mugabo akaba yari yarahanuwe nabenshi mubahanuzi babanyarwanda uhereye kuri Nyirabiyoro wo mubukoba muri Tanzania, Mariyamu umututsikazi wo mumisozi ya Milenge mubanyamurenge bo muri Zaire, na Magayane umukonya wahanuye kurupfu rwa Habyarimana, Kanyarengwe, Lizinde, ndetse nuko ingoma ya Kagame izaba nkigicucucucu.
Nkuko twabikurikiranye mumafoto akurikira hasi. Ariko tubanze tubibutse uko byose byatangiwe. Umunsi umwe Imana yavumye u Rwanda maze irwaka umupresident witwaga Habyarimana Juvenal. Uyu mugabo ntacyamunezezaga nko kwirirwana nabanyarwanda. Yatemberaga igihugu cyose bakamwakirana urugwiro nurukundo. Nuko umunsi umwe Shitani itera Kagame nuko aba aramugandaguye. Ubwo umuvumo uba uteye u Rwanda uwitwa Paul Kagame aba arinjiye. Uyu mugabo akaba yari yarahanuwe nabenshi mubahanuzi babanyarwanda uhereye kuri Nyirabiyoro wo mubukoba muri Tanzania, Mariyamu umututsikazi wo mumisozi ya Milenge mubanyamurenge bo muri Zaire, na Magayane umukonya wahanuye kurupfu rwa Habyarimana, Kanyarengwe, Lizinde, ndetse nuko ingoma ya Kagame izaba nkigicucucucu.
Subscribe to: Post Comments (Atom)


text:
Nigeria: ubwicanyi buravugwa mu majyaruguru
Mu majyaruguru y'uburasirazuba bwa Nigeria haravugwa ibindi bikorwa by'ubwicanyi byahitanye abantu babarirwa muri za mirongo.
Umuturage utuye mu murenge wa Jakana hafi y'umujyi wa Maiduguru muri leta ya Borno yabwiye BBC ko abantu byibura 40 baraye baguye mu gitero cy'intagondwa z'abayislamu.
Amajyaruguru ya Nigeria akomje kwibasirwa n'ibitero by'intagondwa z'abayisilamu zo mu mutwe wa Boko Haram nubwo hari igikorwa gikomeye cy'ingabo za leta cyo kurwanya izo ntagondwa.
Ku cyumweru nijoro, abantu bagera kuri 30 baguye mu gitero cyagabwe mu mujyi wa Mafa.
Naho ku wa gatandatu abantu bagera kuri 90 barishwe, benshi muri abo bahitanywe n'ibisasu byaturikiye mu mujyi wa Maiduguru.


text:
Primus Guma Guma Super Star ni ryo rushanwa rukumbi rikomeye mu Rwanda, rihuriza hamwe abahanzi bakomeye baba batoranyijwe ku rwego rw’igihugu ndetse bagahabwa umwanya wo kuzenguruka igihugu cyose biyereka abafana.
Itora ry’abahanzi bitabiriye irigiye kuba ku nshuro ya munani ryakozwe biciye mu bitangazamakuru aho buri kimwe cyahisemo abahanzi mu byiciro bitanu birimo abaririmba Hip Hop, RnB, Afrobeat, abaririmba mu matsinda ndetse n’icyiciro cy’abagore.
Amabaruwa yashyikirijwe Bralirwa ku gicamunsi cyo kuri uyu wa Gatatu, amajwi ahita anatangazwa ku mugaragaro. Mu batowe, nta muhanzi witabiriye iri rushanwa inshuro eshatu zikurikiranya ugaragaramo ndetse uko ari icumi bakoze nibura indirimbo eshatu hagati ya 2016-2018; muri zo ebyiri zifite amashusho.
Abahanzi mu njyana ya Hip Hop, Khalfan na Jay C bagaragaye muri iri rushanwa ku nshuro yabo ya mbere; Just Family nayo yongera kurigaragaramo nyuma yo kwisunganya dore ko bari bamwe mu baryitabiriye ubwo ryabaga ku nshuro ya kabiri.
Urutonde rw’abahanzi 10 bagiye kwitabira PGGSS8
Hip Hop
Khalfan
Jay C
RnB
Bruce Melody
Christopher
Afrobeat
Uncle Austin
Mico The Best
Itsinda
Active
Just Family
Ab’igitsina gore
Queen Cha
Young Grace
Mu myaka umunani ishize, Primus Guma Guma Super Star ni ryo rushanwa ry’ikinege mu gihugu rigera mu bice hafi ya byose by’u Rwanda ndetse rikitabirwa ku rwego ruhanitse aho usanga hari n’ibitaramo byitabirwa n’abakunzi ba muzika barenga ibihumbi 20.
Uko imyaka ishira indi igataha niko rizana impinduka kandi nziza mu cyerekezo cyo gushyigikira umuziki no guteza imbere abawukora mu buryo bw’amafaranga. Umuhanzi wese witabira PGGSS ayisoza nibura abitse miliyoni zitari munsi y’enye ndetse ku musozo waryo hatangwa ibihembo n’amafaranga y’inyongera.
Umuhanzi wahize abandi ahabwa igikombe giherekejwe n’ibahasha y’amafaranga 25,000,000; abamuguye mu ntege na bo bahabwa andi mafaranga uhereye kuri miliyoni zirindwi gusubiza hasi.
Mu mateka y’u Rwanda nta kindi kigo uretse Bralirwa cyigeze gitegura igikorwa nk’iki gihuza umuhanzi n’abafana be mu ntara zose ndetse akanahabwa umushahara w’amafaranga miliyoni buri kwezi. Iri rushanwa ryatumye benshi bagura imodoka zigezweho abandi bubaka za etage ndetse hari n’abahise binjira mu bucuruzi ku gishoro bavanye muri PGGSS.
Primus Guma Guma Super Star imaze imyaka irindwi ibera mu Rwanda kuva muri 2011. Bwa mbere yatwawe na Tom Close, King James (2012), Riderman (2013), Jay Polly (2014), Knowless (2015), Urban Boyz(2016) ndetse na Dream Boyz iheruka kuritwara muri 2017.


text:
Ishirahamwe mpuzamakungu ONU ryananiwe kwongereza ikindi kiringo c’umwaka abahinga baryo bariko baratohoza ku ruhara Siriya coba caragize mu gutera ivyuka vy’ubumara ku banyagihugu baco.
Integuro zibiri z’amategeko zibangabanganywe, iyateguwe n’Abanyamerika iyindi n’Uburusiya kur’ico kibazo, nta n’imwe yemejwe kur’uyu wa kane mu nama yaranzwemwo impari nyinshi y’akanama ka ONU kajejwe amahoro n’umutekano kw’isi.
Uburusiya ku ncuro igira 10 ku kibazo ca Siriya yaranse integuro y’Abanyamerika bivanye n’igihagararo bufise mur’ako kanama.
Itora rya kabiri ku nteguro y’itegeko yateguwe n’Uburusiya nayo yahakanwe. Amakuru ava muri ONU avuga ko ikiringo c’uwo murwi utohoza kuri Siriya kirangira ku mugoroba wo kur’uyu wa gatanu, atari kuwa kane nkuko vyari vyashikirijwe.
Hasigaye amasaha make imbere yuko uwo murwi ufutwa. Bamwe mu ba dipolomate muri ONU batanze iciyumviro co kwiyongera imisi kugira Amerika n’Uburusiya baronka umwanya wo kwumvikana kur’ico kibazo.


text:
Andrea Leadsom yashyigikiye Theresa May
Umwe mu bakandida babiri bahatanira umwanya wo gusimbura ministri w'intebe David Cameron kuyobora leta y'Ubwongereza yabivuyemo.
Andrea Leadsom yahise ashyigikira Theresa May bari bahanganye.
Yavuze ko Theresa May afite ubushobozi buhagije bwo gushyira mu bikorwa igikorwa cyo kuvana Ubwongereza mu muryango w'Ubumwe bw'Uburayi.
Madamu Leadsom yavuze kandi ko abanyemali n'abacuruzi bakeneye kugira umutima utuje muri kino gihe.
Kuri we ngo ibyumweru icyenda by'ibikorwa byo kwiyamamaza ngo ntabwo byari bikenewe.
Yavuze ko atari yiteze kuzabona abadepite benshi bamushyigikiye mu ishyaka riri butegetsi rya Conservative.
Hagati aho umukuru w'ishyaka rikomeye mu mashyaka atavuga rumwe na leta - Jeremy Corbyn - ahanganye n'abamusaba kwegura.
Umudepite Angela Eagle yatangije ku mugaragaro igikorwa cyo kumuvana k'ubuyobozi bw'ishyaka rya Labour.


text:
MDR Parimehutu intandaro ya jenoside yakorewe abatutsi 1994
Urukundo rwarakonje ruhinduka nk’imbeho ya gahinga urwangano rubibwa mu mitima y’anbanyarwanda kugeza jenoside yakorewe abatutsi ishyizwe mu bikorwa.
Kuki habayeho ubwoko?kuki ubwoko bwabaye ikiraro cy’urwagano?kuki u Rwanda rwabayemo ivanguramoko?ninde wasabye kuba ubwoko ubu n’ubu?ninde wasabye kwica?ninde wasabye kwicwa?ni iki cyateye jenoside yakorewe abatutsi mu Rwanda?yaba yaratewe se ni uko Perezida Habyarimana yarashwe?jenoside se yatewe ni uko inkotanyi zateye zigaruka mu Rwanda?Amakuru twakusanije twayahereye kuva 1957 igihe Habyarimana Joseph Alias Gitera yashingaga amategeko icumi y’abahutu akubiyemo amacakubili n’ivangura. Aha rero niho hatangiye ubwoba mu banyarwanda kuko urukundo rwari rutangiye gukonja.
Urwangano rwarakoeje kugeza igihe havuzwe ko u Rwanda rubonye ubwigenge abanyuramatwi bafata umwanya barahimba karahava.Repebulika ya mbere yarimo Kayibanda Geroire,Mbonyumutwa Dominique, Makuza Anastase,Nkeramugaba,Bicamumpaka,Rugira Amandin,Sindikubwabo Theodore.Abasirikare harimo Captaine Habyarimana Juvenal ,Lt Kanyarengwe Alexis nabandi bakaba aribo bari ku isonga mwimeneshwa ry’abatutsi mu Rwanda.
Andi makuru yerekana ko muri Congo Kinshasa havuye abasirikare ahitwa i Kamina bazanywe n’Ababiligi bakaba aribo bakongeza amazu y’abatutsi bari bamaze guhunga n’undi wari mu gihugu yibasirwa n’inkongi y’umuriro. Ibi rero ntibyahagaze kuko abari abatware cyangwa abandi bari bafite ubutegetsi bari bamaze kumeneshwa mu Rwanda hakomeje ibikorwa by’urwangano byibasiraga abatutsi.Uko Inyenzi zagabaga ibitero niko abatutsi bibasirwaga ,bafungwa,bicwa abandi bakameneshwa. Perezida Kayibanda n’uwari Minisitri w’Uburezi Makuza Anastase bashyizeho umupaka mu mashuri yisumbuye.
Haje kuzategerezwa 1972 hatezwa imvururu mu mashuri yisumbuye kongeraho UNR,IPN na Grand Seminaire de Nyakibanda kugirengo babone uko bibasira abatutsi.1973 Gen Habyarimana Juvenal hamwe na bagenzi be barangajwe imbere na Lt Col Kanyarengwe bafashe ubutegetsi.Ubutegetsi bwa Gen Habyarimana bwongeye kuzana urwangano mu banyarwanda 01/ukwakira 1990 inkotanyi zinjiye Kagitumba ,umututsi yarafahwe arahangayikishwa uwagiriwe neza yajyanywe muri gereza.Uko urugamba rwo kubohoza igihugu rwakomeraga niko umututsi imbere mu gihugu yarushagaho kumererwa nabi.Imishyikirano yaje kunanirana hagati ya FPR yashakaga ubutegetsi hamwe na MRND yashakaga kubugumana biba ngombwa ko hategurwa jenoside.
Ubutegetsi bwa Gen Habyarimana bwateguye interahamwe hamwe n’impuzamugambi wo kuzatsemba abatutsi. Umugambi mubisha waje kongerwa no kuvuga ko hari abasore bagiye mu nkotanyi. Iraswa ry’indege yari itwaye Gen Habyarimana niryo bamwe bita intandaro kandi ari ikinyoma kuko byari byarateguwe nk’uko Turatsinze Jean Pierre yabihamije mu buhamya bwe. Ikindi Col Bagosora Theoneste hamwe na Mugenzi Justin wayoboraga PL Power barwanije anmasezerano ya ARUSHA.Col Bagosora yivugiye ko agiye gutegura umunsi w’imperuka ,kandi yabitangaje indege ya Gen Habyarimana itararaswa.Interahamwe zari zaratojwe uko zizakora jenoside ntacyatunguranye.
Ubu se ninde utarabonye interahamwe zitoza? Abagize uruhare muri jenoside yakorewe abatutsi biyise Leta y’abatabazi bazengurutse igihugu cyose babiba urwangano bayobowe na Kambanda Jean Alias Kiguri afatanije na Sindikubwabo Theonstse kugeza naho yabwiye abanyabutare ko bigize ba ntibindeba. Jenoside yakorewe abatutsi mu Rwanda yasize ibikomere byinshi mu mitima yabayirokotse.
Murenzi Louis


text:
Nyuma yo gusura urwibutso rwa Mukarange mu mpera z’icyumweru gishize, abagize iri huriro baremeye imiryango 25 y’abarokotse Jenoside batishoboye bo mu Kagali ka Nyawera, mu Murenge wa Mwili wo muri aka karere, babaha ihene zigera kuri 52 zo kubafasha kwikenura, nk’uko Ntibarikure Simon, uhagarariye iri tsinda yabitangaje.
Yagize ati ”Muri iki gikorwa dukoze ku nshuro ya kabiri, twaremeye abarokotse Jenoside yakorewe Abatutsi batishoboye ariko tunatera inkunga urwibutso rwa Jenoside rwa Mukarange ingana na 50.000Frw yo gufasha mu ivugurura ry’uru rwibutso.”
Ntibarikure akomeza avuga ko iki gikorwa ari igikorwa ngarukamwaka ihuriro ry’abafana b’ikipe ya Arsenal bo mu Rwanda biyemeje kuzajya bakora, bagamije kugaragariza abarokotse Jenoside umutima w’urukundo, no kubafata mu mugongo mu minsi ijana yo kwibuka Jenoside yakorewe Abatutsi mu 1994.
Iri huriro ry’abakunzi b’ikipe ya Arsenal yo mu Bwongereza, rigizwe n’abanyamuryango bagera kuri 500, bakaba barishyize hamwe ngo bashyigikire ikipe bakunda, ariko bakanahuriza hamwe mu bikorwa bitandukanye by’urukundo birimo gufashanya, gushyigikirana mu byishimo no mu byago, kwitabira gahunda za Leta nk’umuganda ndetse n’iki gikorwa cyo gusura no kuremera abarokotse Jenoside yakorewe Abatutsi.
Iki gikorwa bakoze ku nshuro ya kabiri ni igikorwa cyakiriwe neza n’abarokotse Jenoside bo muri uyu murenge wa Mwili, aho bose bahurije mu gushimira aba bakunzi b’ikipe ya Arsenal. Iki gikorwa kikaba cyari gifite agaciro ka miliyoni imwe n’ibihumbi 800 by’amafaranga y’u Rwanda.
Dukurikire ukanda kuri Like
Ibitekerezo ( 2 )
Nifuza kwifatanya nabavandimwe nanjye ndi umufana wa Arsenal uwasoma iyi nkuru yampa amakuru yuburyo nanjye nakwifatanya namwe whatsap 0788478071
Iri huriro rwose ndaryemeye cyane! Ahubwo hagize umwe uririmo ushoboye gusoma iyi nkuru yampa amakuru y’ibijyanye n’uko umuntu yaryinjiramo kuko nange mfana Arsenal cyane! yampamagara kuri +250 782290152! iyi numero yayimbonaho no kuri whatsapp.
murakoze


text:
LLB ni yo yafunguye amazamu ku munota wa 73’ ku gitego cyatsinzwe na Jamali Bazunza wari winjiye mu kibuga asimbura. Iki gitego cyaje kwishyurwa na Shaban Hussein Tchabalala ku munota wa 82’ w’umukino.
Uyu mukino wabaye nk'aho ugora Rayon Sports mu gice cya mbere kuko ikipe ya LLB wabonaga ikina uburyo bwo kurinda izamu cyane kurusha uko yafungura ikibuga bagakina (Defensive game). Ibi byaje no kuba impano kuri Bankuwiha Emmanuel utoza LLB waje kuvuga ko gahunda bari bafite ari ukuzibira Rayon Sports bikaza kurushaho mu gihe baba bamaze kuyibonamo igitego
Abasimbura ba LLB
Nyandwi Saddam nta mahirwe yabonye yo gukina kuri uyu mukino
Muhire Kevin (ibumoso) yari yagarutse muri Rayon Sports kuyifasha nyuma y'amezi atanu...yari kumwe na Irambona Eric Gisa (iburyo)
Nkuzingoma Ramadhan (ibumoso) na Karekezi Olivier (iburyo)
Jeannot Witakenge umutoza wungirije muri Rayon Sports
Ndayisenga Kassim umunyezamu wa kabiri wa Rayon Sports
Abasimbura ba Rayon Sports
Ibirango bya CAF bisohoka
Amakipe asohoka mu rwambariro ayobowe na komiseri
Amakipe yombi asuhuzanya
Intebe y'abatoza n'abaganga ba Rayon Sports
Abasifuzi n'abakapiteni
Abakinnyi ba LLB babanje gusuhuza abafana bari babari inyuma
11 ba Rayon Sports babanje mu kibuga
11 ba Lydia Ludic Academique de Burundi babanje mu kibuga
Karekezi Olivier umutoza mukuru wa Rayon Sports
Olivier Karekezi umutoza wa Rayon Sports yari yatangiye afite abakinnyi nka Ndayishimiye Eric Bakame mu izamu akaba na kapiteni, Mutsinzi Ange Jimmy yacaga inyuma ku ruhande rw’iburyo, Eric Rutanga Alba agaca ibumoso. Manzi Thierry na Usengimana Faustin bagakina mu mutima w’ubwugarizi (Central Defense).
Kwizera Pierrot Mansare yakinaga hagati mu kibuga aherekejwe na Mukunzi Yannick Joy na Niyonzima Olivier Sefu bakinaga bakingira ikibaba (Holding Midfielders) Usengimana Faustin na Manzi Thierry. Shaban Hussein Tchabalala yatangiye akina aca iburyo mu rubavu rw’ikibuga bityo Manishimwe Djabel ahaca ibumoso naho Ismaila Diarra akabazwa igice gitaha izamu.
Karekezi yaje kubona ko bitari gutanga umusaruro ahita afata Manishimwe Djabel ahinduranya na Shaban Hussein Tchabalala mu myanya yo mu mpande (Wings). Gusa ntabwo byatinze kuko yaje guhita afata Manishimwe amukinisha inyuma ya Ismaila Diarra bityo Kwizera Pierrot asa n'aho atangira gukina afasha Mukunzi Yannick na Niyonzima Olivier Sefu.
Muri iki gice cya mbere wabongana Ismaila Diarra nta bwinyagamburiro afite kuko abakinnyi nka Ndoriyobijya Eric (12), Iddi Saidi Djuma (5) na Hakizimana Issa (15) bari bamuzonze. Amakipe avuye kuruhuka, Karekezi Olivier yaje guhita ahindura uburyo bw’imikinire ahereye hagati. Yabanje gukuramo Mukunzi Yannick ahita ashyiramo Nahimana Shassir.
Icyo gihe , Kwizera Pierrot yahise atangira gufatanya na Niyonzima Olivier Sefu bityo Nahimana Shassir abajya imbere akina inyuma ya Shaban Hussein Tchabalala. Manishimwe Djabel aca ibumoso, Muhire Kevin (winjiye asimbura Ismaila Diarra) agaca iburyo.
Ubu buryo bwaje guhinduka gato ubwo Iramboa Eric Gisa yajyaga mu kibuga asimbuye Manishimwe Djabel. Aha, Irambona Eric yahise ajya inyuma ahitwa kuri gatatu (3) bityo Eric Rutanga Alba arisunika ajya imbere y'aho hitwa kuri 11.
Rayon Sports yakomeje gushakisha igitego ariko iminota 90’ irinda irangira kitabonetse, bivuze ko bagomba kuzajya kugishakira i Bujumbura mu Cyumweru gitaha. Muri uyu mukino, Manzi Thierry yahaboneye ikarita y’umuhondo.
Bankuwiha Emmanuel umutoza wa LLB
Ismaila Diarra yari yafashwe bikomeye byatumye asimburwa na Muhire Kevin
Shaban Hussein Tchabalala ku mupira akaba ari nawe wabatsindiye igitego cyo kwishyura
Mutombo Fabien umunyezamu wa LLB
Manishimwe Djabel yahinduriwe umwanya inshuro eshatu mu kibuga
Ismaila Diarra yari yahuye n'abasore bamushoboye
Abakobwa bari mu irushanwa rya Miss Rwanda 2018 bari baje kureba uko ruhago ikinwa
Bari bahawe ibyicaro imbere y'imyanya y'icyubahiro
Abana ba Isonga Football Academy
Manishimwe Djabel acika abakinnyi ba LLB agasanga Ismaila Diarra yarambitswe
Karekezi Olivier umutoza mukuru wa Rayon Sports atanga amabwiriza ku bakinnyi
Manishimwe Djabel agenzura umupira ashaka izamu
Abafana ba Rayon Sports ntabwo babonye uko bisanzura kuko LLB yaje yariye amavubi
Manzi Thierry (4) ahatana n'abasatira ba LLB
Mutsinzi Ange Jimmy yakinaga umukino wa kabiri akina iburyo ahagana inyuma
Abakinnyi ba LLB bajya inama
Yannick Mukunzi yabanje mu kibuga ariko aza kuvamo asimbuwe na Nahimana Shassir
Muhire Kevin yagarutse mu kibuga nyuma y'amezi atanu akora akazi gakomeye kanashimwe na Karekezi Olivier
Manishimwe Djabel wakinishijwe imbere ahagana ibumoso mu gice cya kabiri yaje gusimburwa na Iramboan Eric Gisa
Nahimana Shassir yinjiye mu kibuga asimbuye Mukunzi Yannick
Kwizera Pierrot yari yahuye n'abakinnyi bamuzi neza kuko aha yari yajujubijwe na Iddi Saidi Djuma bita Balack
Stade Amahoro
Abafana ba Rayon Sports barasabwa kuzambuka Akanyaru bakajya gushyigikira ikipe yabo
Shaban Hussein Tchabalala watsinze igitego cya Rayon Sports ku munota wa 82'
Ndoriyobijya Eric (12) akurikiye Shaban Hussein (11)
Shaban Hussein Tchabalala agerageza amahirwe
Abakinnyi ba LLB bishimira igitego
Abafana ba LLB bari bavuye i Burundi bishima
Abakinnyi ba LLB baranzwe no kuryama cyane ndetse bamwe babikuramo amakarita y'imihondo
Abakinnyi ba Rayon Sports ntabwo babonye umwanya wo kwishimira igitego kuko bahise bihutira kujya gutangiza umukino
Rwarutabura umufana wa Rayon Sports agirwa inama z'uko agomba kwitwara mu mifanire
Niyonzima Olivier Sefu umwe mu bakinnyi bitanze muri uyu mukino
Abafana ba APR Fc bari baje kureba Rayon Sports kuko nabo bazarebwa kuri iki Cyumweru
Muhire Kevin ku mupira ashaka inzira
Stade Amahoro igomba kwakira umukino wa APR FC na Anse Reunion kuri iki Cyumweru
Irambona Eric Gisa (iburyo) yinjiye asimbuye Manishimwe Djabel...aha yari ahanganye na Iddi Saidi Djuma (ibumoso)
Shaban Hussein Tchabalala ashaka umupira
Shaban Hussein Tchabalala umukinnyi Rayon Sports yaguze mu Amagaju FC
Olivier Karekezi umutoza mukuru wa Rayon Sports yavuze ko ikipe ya LLB yari ifite abakinnyi bahagaze neza ari nabyo ngo byatumye barushwa mu gice cya mbere. Gusa ku mukino wo kwishyura bazaba bamaze kwikosora kandi ngo bazatsinda LLB.
Bankuwiha utoza LLB yavuze ko ubwo yarebaga umukino wa Rayon Sports na APR FC yahise abwira abakinnyi be ko bagomba gutuza kuko ngo nta bintu byinshi Rayon Sports ikina batazi. Uyu mugabo ngo gahunda yo kuzibira yari yamuzanye yayigezeho bityo i Bujumbura ngo niho bazakuriramo iyi kipe yambara umweru n’ubururu.
Abafana ba Rayon Sports bashima akazi abakinnyi bakoze
Abakinnyi babanje mu kibuga:
Rayon Sports XI: Ndayishimiye Eric Bakame (GK, C), Eric Rutanga Alba, Manzi Thierry, Mutsinzi Ange Jimmy, Mukunzi Yannick (NahimanaShassir), Shaban Hussein Tchabalala, Usengimana Faustin, Ismaila Diarra (Muhire Kevin), Niyonzima Olivier Sefu, Kwizera Pierrot Mansare na Manishimwe Djabel (Irambona Eric Gisa).
LLB XI: Mutombo Fabien (GK), Harerimana Rashid, Idi Saidi Djuma (StephaneRugonumugabo), Ulimwengu Jules, Marc Olivier Boue Bi (Jamali Bazunza), Moussa Harerimana, Sefu Ndizeye, Eric Ndoriyobijya, Hakizimana Issa, Mossi Moussa na Celestin Habonimana
Abakinnyi ba Rayon Sports bagomba kuruhuka kuri iki Cyumweru mbere yuko bajya mu mwiherero i Muhanga
AMAFOTO: Saddam MIHIGO (Inyarwanda.com)


text:
Muri Pakistan hari imirwano yadutse hagati y'abapolisi n'abigaragambya, mbere yuko haba amasengesho y'abayisilamu yo kuwa 5. Abo bantu bigaragambyaga bamagana filimi yakorewe muri Amerika isebya umuhanuzi w'abayisilamu Muhammed.
Television yo muri Pakistani yavuze ko hari umunyamakuru wayo waguye muri iyo mirwano yabereye i Peshawar.
Icyo gihe ngo abapolisi bari barashe kugirango batatanye abigaragambyaga bashakaga gutwika inzu yerekanirwamo za Cinema.
Abigaragambya batwitse amamodoka, banasenya amazu ya leta ari hafi y'umurwa mukuru Islamabad.
Abategetsi bahagaritse ikoreshwa rya za telephone bagendana mu mijyi 15 ikomeye.
Leta yise uyu munsi umunsi wo gukunda umuhanuzi Muhammed ariko isaba abaturage gukora imyigaragambyo mu mahoro.


text:
Diane Rwigara
Rwanda: ishyaka PS-Imberakuri, igice cya Mukabunani, naryo ngo rigiye gutanga ikirego gishinja Diane Rwigara
By A. Ben Ntuyenabo on 20 octobre 2017
Mu gihe akiburana ifungwa n’ifungurwa no kunganirwa mu by’amatageko n’umwunganizi we Me Buhuru Célestin nkuko rwasubukuwe ku wa gatatu taliki ya 18/10/2017 mu rukiko rwisumbuye rwa Nyarugenge; umwari Diane Rwigara akomeje kugerwa amajanja n’abambari b’agatsiko ka FPR-INKOTANYI. Kuri 17/10/2017 nibwo mu kiganiro kigufi yahaye kimwe mu binyamakuru bya hano mu Rwanda umuyobozi wa rimwe mu […]
Posted in Ahabanza | Tagged Bernard Ntaganda, Christine Mukabunani, Diane Rwigara, FPR-INKOTANYI, Ps imberakuri
Rwanda : amalira yabo kwa Rwigara yashenguye imitima ya benshi imbere y’abacamanza
By A. Ben Ntuyenabo on 18 octobre 2017
Kuri wa mbere taliki ya 16/10/2017 nibwo abo kwa Rwigara bongeye kujyanwa imbere y’urukiko rwisumbuye rwa Nyarugenge mu rubanza rwamaze amasaha arenga icyenda hamenyeshwa ibyaha abaregwa bashinjwa nabo bisobanura hamwe n’abunganizi babo Me Gatera Gashabana wa Adeline Rwigara na Me Buhuru Célestin wunganira Diane na Anne Rwigara. Imyitwarire y’abacamanza bagaragaye nk’abadafite ubwisanzure batifuza icyo aricyo […]
Posted in Ahabanza | Tagged Diane Rwigara, Paul Kagame
Rwanda : Isubikwa rya hato na hato ry’urubanza rwabo kwa Rwigara rihatse iki?
By A. Ben Ntuyenabo on 13 octobre 2017
Urubanza rwabo kwa Rwigara rwasubukuwe bwa kabiri kuri 11/10/2017. Bose bamaze gusomerwa ibyaha baregwa birimo gukoresha impapuro mpimbano icyaha kiregwamo Diane Shima Rwigara, no guteza imvururu n’amacakubiri muli rubanda icyaha bahuriyeho uko ari batatu; abaregwa bahakanye ibyaha byose. Diane Shima Rwigara yahise agaragaza ko batiteguye kuburana bitewe nuko dossier ariho akiyishyikirizwa mu Rukiko byongeye […]
Posted in Ahabanza | Tagged Buhuru Célestin, Diane Rwigara, gatera gashabana
Rwanda :Urubanza rw’abo kwa Rwigara rwasubitse. Bafungiye iki niba iperereza ritararangira nkuko ubushinjacyaha bubivuga?
By A. Ben Ntuyenabo on 10 octobre 2017
Ku ya 9/10/2017 niho abo kwa Rwigara bari bongeye kwitaba urukiko rwisumbuye rwa Nyarugenge aliko noneho bari baherekejwe n’umwunganizi wabo Me Buhuru Céléstin wasaga nuherekeje izo mfungwa zari mu mapingu buri wese n’abapolisi babili bafashe mu maboko kugera binjiye mu cyumba cy’urukiko cyari cyakubise cyuzuye abantu abandi hanze yacyo bategereje gukurikiranira urubanza kuri za microphones […]
Posted in Ahabanza, Amakuru | Tagged Diane Rwigara, FPR, Paul Kagame, Rwanda justice
Mu Rwanda, uzashaka gusimbura prezida Kagame wese azahasiga agatwe!
By Joseph Cikuru Mwana Mayi on 25 septembre 2017
Reka dutekereze : Joseph Sebarenzi, kuva mu mwaka wa1997- 2000, yashatse guharanira ko inteko inshinga amategeko yigenga kandi igakurikirana imikorere ya goverinoma, cyabaye icyaha,maze mu mwaka wa 2000 ashaka kwicwa arahunga kandi asobanura ko uwashatse kumwica ari Paul Kagame (soma igitabo cye God Sleeps in Rwanda) Bizimungu Pasteur yashyinze ishyaka mu kwa 5, 2001 ashaka kuzaba […]
Posted in Ahabanza | Tagged Diane Rwigara, Victoire Ingabire
Ivanjili si umugani n’ukwemera si inzozi : ni ubuzima
By Padiri Athanase Mutarambirwa on 7 septembre 2017
Banyarwanda mwese ndabaramukije. Ubundi kera mu Rwanda indamukanyo zacu zari : « Gira impagarike, gira ubugingo, gira umugabo, mashyo, murakoma, muraho, murakomeye ? Ariko igihe cyarageze haza ubukirisitu buduha indi ndamukanyo kuko nibwirako twari twahinduye uburyo bwo kubona ibintu n’ubwo kubaho ; none kenshi dusigaye turamukanya tuti : Yezu akuzwe, Yesu ashimwe, Gira Yezu na Mariya. Izo zikaba indamukanyo zerekanako […]
Posted in Ahabanza | Tagged Adeline Rwigara, Diane Rwigara
Amanyanga yo kwangira Diane Rwigara na Gilbert Mwenedata kwiyamamaza ku mwanya wa perezida w’u Rwanda
By A. Ben Ntuyenabo on 9 juillet 2017
Abo ni bamwe mu bakandida bigenga barimo Mme Diane Nshimiyimana RWIGARA, Bwana Gilbert Mwenedata na Bwana Fred Segikubo Barafinda . Hakaba hararokotsemo Bwana Mpayimana Philippe wenyine utarahabwaga amahirwe na busa. Ni ku wa 07/07/2017 nyuma y’igihe cy’amasaha abiri arenga aho abanyamakuru benshi bari bategereje mu cyumba cy’inama; nibwo Bwana prof. Kalisa MBANDA , Prezida wa […]
Posted in Ahabanza, Amakuru | Tagged Diane Rwigara, FPR, Gilbert Mwenedata, Paul Kagame, Rwanda
Rwanda: prof. Kalisa Mbanda yihanangirije abakandida batangiye gusinyisha ababashyigikiye binyuranije n’amategeko.
By Amakuru ki ? on 24 mai 2017
Abo ni mu bantu batatu Philippe MPAYIMANA, Mme Diane Shima RWIGARA na Mwenedata Gilbert batangiye igikorwa cyo gusinyisha ababashyigikiye bagera kuri 600 hirya no hino mu gihugu, baherutse gutangaza kuzahatanira umwanya w’umukuru w’igihugu mu ngirwa-matora yo muli 2017. Icyo gikorwa kikaba giherutse gutangira ku ya 13 Gicurasi, iminsi 30 mbere yuko candidatures zitangira gushyikirizwa Komisiyo y’amatora […]
Posted in Ahabanza, Amakuru | Tagged Diane Rwigara, Gilbert Mwenedata, Philippe Mpayimana


text:
James Clapper w’imyaka 75, yabwiye komisiyo y’Inteko Ishinga Amategeko ishinzwe iperereza mu gihugu ko ari ko byagombaga kugenda, ndetse akaba yari yiteguye kuva muri uyu mwanya kuko Perezida uheruka gutorwa, Donald Trump biteganyijwe ko agomba gushyiraho abayobozi bashya.
Yabwiye iyo komisiyo ati “Natanze ibaruwa y’ubwegure bwanjye mu ijoro ryakeye kandi ni ibintu byiza. Nari nsigaje iminsi 64."
CNN yatangaje ko uyu mugabo yavuze ko azakomeza kuzuza inshingano ze kugeza igihe Perezida Obama azasimburwa byuzuye, agashyikiriza ibiro Donald Trump.
Mu mirimo ye yagiye aharanira kurengera urwego akuriye, National Security Agency (NSA), ruhuza ibigo 17 by’iperereza birimo nka CIA, NSA na FBI n’indi itazwi cyane nka National Reconnaissance Office, gusa isura yarwo yaje kwangirika cyane ubwo Edward Snowden yatangiraga gushyira hanze amabanga y’uko bajyaga biba amakuru ku baturage ba Amerika.
Biteganyijwe ko abayobozi benshi bari mu myanya itandukanye ku buyobozi bwa Perezida Obama bazagenda batanga ubwegure bwabo, ku buryo Perezida Trump azagira umwanya wo gushyiraho abayobozi bazamufasha kuyobora iki gihugu cy’igihangange ku Isi mu myaka ine iri imbere.
Clapper avuga ko mu myaka 50 amaze mu gisirikare n’ubutasi, atigeze abona Leta Zunze Ubumwe za Amerika zihura n’ibibazo by’umutekano nk’ibyo ziri guhura na byo ubu, nk’igitutu cy’u Burusiya, ibisasu bya kirimbuzi muri Korea ya Ruguru n’ibyaha by’ikoranabuhanga bigenda bifata indi ntera.


text:
KANDA HANO UREBE VIDEO
Ikipe y’Igihugu Amavubi yatsinzwe na Zanzibar ibitego 3-1, akaba ari umukino wa kabiri atsinzwe mu irushanwa rya Cecafa y’ibihugu riri kubera muri Kenya.
Uyu mukino wabaye ku gicamunsi cyo kuri uyu wa Kabiri wakiniwe i Machakos, Zanzibar yihereranye Amavubi iyitsinda inayirusha nyuma y’amakosa ya hato na hato yagiye akorwa na ba myugariro b’u Rwanda.
Igitego cya mbere cya Zanzibar cyabonetse ku munota wa 34 gitsinzwe na Mudathiri Yahya ku mupira mwiza yari ahawe na mugenzi we wakinaga ku ruhande rw’ibumoso, undi nawe agahita aboneza mu rushundura n’umutwe, ku buryo umuzamu Kimenyi Yves atabashije kumenya aho unyuze kimwe na ba myugariro be.
Ku munota wa 46, Muhadjiri Hakizimana usanzwe ukinira APR FC yaboneye Amavubi igitego kimwe cyo kwishyura. Ntibyarangiriye aho kuko ku munota wa 52, abasore ba Zanzibar basatiriye Amavubi maze uwitwa Mohamed Juma atsinda igitego cya Kabiri.
Zanzibar yakomeje gusatira cyane maze ku munota wa 85 umusore witwa Kassim Khamis atsinda igitego cya Gatatu cyaturutse kuri kuri contre-attack. Umukino urangira Zanzibar yegukanye intsinzi y’ibitego 3 kuri 1 cy’Amavubi.
Umutoza w’Amavubi, Antoine Hey mbere y’umukino yari yavuze ko kuri iyi nshuro agomba kwitwara neza akabasha kubona amanota atatu ya mbere nyuma yo gutsindwa na Kenya ibitego bibiri ku busa mu mukino wafunguye irushanwa. Icyo gihe uyu mutoza yatangaje ko yatsinzwe bitewe no kwakirwa nabi no kudahabwa ibiryo.
Nyuma yo gutsindwa imikino ibiri, Amavubi azasubira mu kibuga kuri uyu wa Kane tariki ya 7 Ukuboza akazacakirana n’ikipe y’igihugu ya Libya.
Ivan Heritier